Akim Abbasov — Vikipediya\nAkim Əli oğlu Abbasov\nƏrikli, Zəngəzur qəzası, Yelizavetpol quberniyası, Rusiya imperiyası\n27 fevral 1992 (80 yaşında)\nAkim Əli oğlu Abbasov (25 may 1911, Zəngəzur və ya Rusiya imperiyası – 27 fevral 1992, Bakı) — sovet hərbi və dövlət xadimi, general-mayor (1957), Böyük Vətən müharibəsi iştirakçısı, Azərbaycan SSR Ali Sovetinin deputatı.\nAkim Abbasov 25 may 1911-ci ildə Zəngəzur qəzasının Ərikli kəndində anadan olmuşdur. 1918-ci ildə 7 yaşlı Akim Abbasov anasını itirir və 1920-ci ildə ailə Babək rayonunun Nəzərabad kəndinə köçür amma həmin il Akim Abbasovun atasıda vəfat edir. Bu səbəblərdən o 1923-cü ilə gədər dayısı Ələkbər Ələkbərovun himayəsində böyümüşdür. Naxçıvanda olarkən 1923-cü ildə 3 saylı Zəhmət məktəbinin uşaq evinə köçürülmüş və oradada təhsilini bitirmişdir. 1927-ci ildə Fəhlə-Kəndli Qızıl Ordusunun Zaqafqaziya hərbi hazırlıq məktəbinə daxil olmuşdur. Məktəbi bitirdikdən sonra 1930-cu ilin may ayında təhsilini davam etdirmək üçün Tbilisiyə, Zaqafqaziya quru qoşunlarının hərbi kurslarına yollanır və Bolşeviklərin Ümumsovet Kommunist Partiyasının üzvü olur. 1932-ci ildə 77-ci dağ-atıcı taqımının komandiri təyin edilir. Bir müddətdən sonra isə 4-cü dağ-atıcı alayının komandiri təyin olunur. Daha sonra 76-cı atıcı diviziyanın əməliyyat şöbəsinin qərargah rəisi təyin olunur. 1938-ci ilin əvvəllərində Naxçıvana qayıdır. 1940-cı ildə 76-cı atıcı diviziyaya göndərilir. 1941-ci ildə diviziya Cənubi-Qərb cəbhəsinə atılır. Komandanlığın əmrinə əsasən Poltava vilayətinin Poltava-Xarkov dəmir yolu ətrafında müdafiə döyüşlərində düşmənin arxasına keçərək diviziyanın 137-ci atıcı alayını mühasirədən çıxarıb. 207-ci atıcı alayın komandiri vəfat etdikdən sonra alayın idarəsini öz üzərinə almış və alaya Şoloxov istiqamətində ki, əks-hücumda komandanlığ etmişdir. Əks-hücum zamanı düşmən Şimali Don istiqamətinə atılmış və 17 yaşayış məntəqəsi azad olunmuşdur həmçinin Myasoyedova, İgumenko və s. Hərbi əməliyyatı uğurla yerinə yetirdiyinə görə mayor hərbi rütbəsinə layiq görülmüşdür. 1942-ci ilin mart ayında Şimali-Qafqaz cəbhəsinin komandanlığına göndərilmişdir harada ki, 34-cü kursant briqadasının komandanlığını qəbul etmişdir. Bir aydan sonra isə Zaqafqaziya cəbhəsinin komandanlığına göndərilərək 402-ci Azərbaycan atıcı diviziyasında əməliyyat şöbəsinin rəisi təyin edilir. 1945-ci ildə polkovnik Akim Abbasov Azərbaycan Dövlət Pedoqoji Universitetinin qiyabi fakultəsinə qəbul olunur. 1948-ci ildə «Atış» Ali atıcılıq kursuna göndərilir. 1949-cu ilin oktyabr ayında həmin kursu bitirdikdən sonra 1953-cü ilədək 216-ci motoatıcı diviziyasının komandir müavini vəzifəsində xidmət edir. 1953-cü ilin oktyabr ayında Frunze adına hərbi akademiyasına Ali hərbi akademik kurslara göndərilir. 1954-cü ilin noyabr ayında həmin kursu yüksək qiymətlərlə bitirərək hərbi təhsilini davam etdirmək üçün Hərbi Akademiyanın qiyabi şöbəsinə qəbul olunur və 1956-cı ildə həmin Akademiyanı fərqlənmə ilə bitirir. 1957-ci ildə SSR-i Nazirlər Sovetinin qərarı ilə Akim Abbasova general-mayor ali hərbi rütbəsi verilir. 1960-cı ilin sonunda 295 saylı motoatıcı diviziyanın (39486 saylı hərbi hissə) komandiri vəzifəsinə təyin edilir. Hərbi xidmət dövründə 2 dəfə "Qırmızı Bayraq" ordeni, 2 dəfə "Qırmızı Ulduz" ordeni, "1941-1945-ci illər Böyük Vətən müharibəsində Almaniya üzərində qələbəyə görə" medalı, "SSRİ Silahlı Qüvvələri veteranı" medalı, "Qafqazın müdafiəsinə görə" medalı, "Döyüş xidmətlərinə görə" medalı və bir çox fəxri fərmanlarla ilə təltif olunur. 1967-ci ilin iyun ayından 1979-cu ilədək Azərbaycan SSR-i Avtomobil sənayesi nazirinin müavini, Ulu öndər Heydər Əliyevin Sərəncamı ilə 1982-ci ildən ömrünün sonunadək Azərbaycan SSR-i mərkəzi komitəsi sədrinin sülhün müdafiəsi üzrə müavini vəzifələrində işləmişdir. 25 aprel 1989-cu ildən Bakı şəhər Müharibə veteranları komitəsinin sədri vəzifəsinə seçilmişdir. Həmin ilin dekabr ayından Sovet muharibə veteranları komitəsinin plenimunun üzvü olmuşdur. 90-ci illərin əvvəllərində ölkədə baş verən özbaşınalıq, xaus vəziyyəti onu dərindən narahat etdi. Həmin vaxt Bakıda baş verən hadisələr səbəbindən böyük narahatçılıq hissi keçirmişdir. Erməni faşistlərinin 26 fevral 1992-ci ildə Xocalıda törətdikləri soyqırım xəbəri Onu dərindən sarsıtdı və səhəri gün, 27 fevral tarixində bu vəhşiliyə dözməyib əbədiyyətə qovuşdu. General Akim Abbasov Fəxri xiyabanda dəfn edilib.\nAiləli idi və Afis, Arif, Asif və Akim adlı 4 oğlu var.\n2 dəfə "Qırmızı Bayraq" ordeni\n2 dəfə "Qırmızı Ulduz" ordeni\n↑ Аббасов Аким, генерал-майор (rus.)\nŞahlar Quliyev. Keçmişi xatırlayarkən. "Azad hüquqşünas" qəzeti, 18-27 may 2011-ci il.\nMənbə — "https://az.wikipedia.org/w/index.php?title=Akim_Abbasov&oldid=6240584"


“Qarabağ klanı”nın məşum sonu: hamısı üçün həbsxana yolu - Hürriyyət\nEv Araşdırma “Qarabağ klanı”nın məşum sonu: hamısı üçün həbsxana yolu\n11:25 - 25 Noyabr, 2020\nOnsuz da Köçəryan istintaq altındadır, klanın odioz liderlərindən biri Seyran Ohanyan barəsində axtarış elan edilib, Sərkisyanın da qandallanmasına çox qalmayıb. Çünki bu ağır məğlubiyyətdə onların da məsuliyyəti az deyil. Odur ki, “Qarabağ klanı”nın nəinki hakimiyyətə gəlmək, hətta idarə qapısında gözətçi olmaq şansları belə yoxdur – Ordumuz təkcə Paşinyanı deyil, onun müxalifətini də darmadığın edib.\nPrezident İlham Əliyev də həm Füzulidə, həm Ağdamda olarkən Köçəryan-Sərkisyan cütlüyünə sillə kimi sözlər yağdırmışdı. Sitat: “Mən Füzuli şəhərində demişəm, bir daha demək istəyirəm, biz Köçəryan, Sərkisyan ordusunu məhv etmişik. Biz Köçəryana, Sərkisyana qarşı qüdrətimizi göstərmişik. Biz onları məğlub etmişik. Paşinyan kimdir, mən indi onun haqqında danışmaq istəmirəm, nə lazımsa demişəm. Köçəryan, Sərkisyan, siz diz çökdünüz bizim qabağımızda… Hərbi cinayətkarlar, Xocalı qatilləri, sizi məhv etmişik. Azərbaycan əsgəri, Azərbaycan zabiti sizi məhv edib. Əcəb də eləyib!”\nPolitoloq Qabil Hüseynlinin “Yeni Müsavat”a bildirdiyinə görə, Ermənistanda “Qarabağ klanı”nın çox zəif mövqeləri qalıb. Onun fikrincə, Köçəryan və Sərkisyan iflasa uğramış siyasətçilərdir: “Baxmayaraq ki, cəmiyyət müharibədə məğlubiyyətə görə Paşinyandan hesab istəyir, amma erməni ordusunun zəifləməsində, məğlubiyyətində Köçəryan-Sərkisyan rejiminin az rolu olmayıb. Onlar illər ərzində sülh danışıqlarında qeyri-konstruktivliyin bünövrəsini qoyublar. Eyni zamanda saxta ”Artsax” ideyasını Ermənistan ermənilərinə süni şəkildə, zorla qəbul etdiriblər. Ona görə cəmiyyətdə parçalanma var”.\nSiyasi şərhçi hesab edir ki, Ermənistandakı ermənilərin böyük qismi “Artsax” ideyasını qəbul etmək istəmir. “Onlar bildirirlər ki, Qarabağa görə övladlarımızın həlak olmasının tərəfdarı deyilik. Deyirlər ki, başımızı aşağı salmalıyıq, hökumət Ermənistandakı ermənilərin maddi rifahının yüksəlməsi üçün çalışmalıdır. Bu mənada məğlubiyyətdən sonra ”Qarabağ klanı”nın Ermənistanın gələcək siyasi palitrasında aparıcı rol oynayacağını proqnozlaşdırmaq çətindir. Digər tərəfdən, Qarabağ ermənilərinin sayı heç 100 min nəfərə çatmır. Mühacirəti də nəzərə alsaq, onlar cəmi 65-70 min nəfərdir. Eyni zamanda Ermənistanda da əhali də azdır, cəmi 1.8 milyon nəfərdir. Odur ki, bu kiçik kriminal qrupun Ermənistanda hakimiyyəti götürmək imkanları müşkül görünür. Hətta deyərdim ki, əgər demokratik seçkilər keçirilsə, üçüncü dövlətin – Rusiyanın bu ölkədə təsiri azaldılsa, “Qarabağ klanı”nın nümayəndələrinin hakimiyyətə gəlmək şansları uzun müddət üfüqdə belə görünməyəcək”, – deyə Q.Hüseynli Ermənistandakı siyasi mənzərəni şərh edir.\nBildirilir ki, Ermənistanın 17 partiyası üç namizədi – Vazgen Manukyanı, Artur Vanetsyanı və Qrant Baqratyanı müzakirə edib: “Strateji tərəfdaşımız bu namizədlərdən Vazgen Manukyana üstünlük verib. Manukyan bu yaxınlarda namizədlik məsələsini müzakirə etmək üçün Moskvaya yollanıb. Lakin bu, o demək deyil ki, Manukyan gələcəkdə Ermənistan Respublikasının baş naziri olacaq, o, yalnız müvəqqəti hökumətin başçısı olacaq. Yəni Manukyan qısamüddətli hökumətə rəhbərlik edəcək. Qəribədir, amma eyni zamanda aydın olur ki, vətəndaşlar arasında Nikol Paşinyanın çoxsaylı dəstəkçiləri də var”.\nƏvvəlki məqaləİŞĞALDAN AZAD OLUNAN KƏLBƏCƏRDƏN İLK GÖRÜNTÜLƏR – Yeni videolar\nNövbəti məqalədəParisdə polis miqrantlara qarşı zorakılıq tətbiq edib


Oxunma sayısı : 959\nBu gün Ağstafa rayon Mədəniyyət Mərkəzində Azərbaycan Respublikasının Gənclər Fondunun maliyyə yardımı və “Öyrədərək Öyrənirik” Gənclərin İntellektual İnkişafına Dəstək İctimai Birliyinin təşkilatçılığı ilə icra olunan “Şəhidliyin Adil zirvəsi” layihəsi çərçivəsində çəkilmiş eyniadlı filmin təqdimat mərasimi keçirildi.\nİlk öncə, tədbirin aparıcısı Yusif Qoca tədbiri açıq elan etdi və şəhid Adil Tatarovun, eləcə də, torpaqlarımızın bütövlüyü uğrunda canlarını qurban vermiş bütün şəhdilərimizin xatirəsi bir dəqiqəlik sükutla yad edildi. Daha sonra, Ağstafa Rayon İcra Hakimiyyəti başçısının müavini – İctimai-Siyasi və Humanitar məsələlər şöbəsinin müdiri Lalə Eyyubova çıxış edərək, layihənin aktuallığından və bu kimi layihələrin gənclərimiz arasında vətənpərvərlik ruhunun möhkəmləndirilməsi istiqamətində görülən işlərə öz töhfəsini verəcəyindən danışdı. Daha sonra “Öyrədərək Öyrənirik” Gənclərin İntellektual İnkişafına Dəstək İctimai Birliyinin təsisçisi və filmin prodüsseri İsmayıl Süleymanov layihə və film barədə ətraflı məlumat verdi.\nBundan sonra film nümayiş etdirildi. Filmin nümayişindən sonra şəhid Adil Tatarovun atası Əli Tatarov çıxış edərək, layihə, eləcə də, film barədə öz təəssüratlarını bölüşdü. Ağstafa rayon müharibə veteranları adından “Əfqanıstan Müharibəsi Veteranları İctimai Birliyinin” Ağstafa rayon filialının sədri Mirzahid Hacıyev isə çıxış edərək, bu kimi filmlərin daha çox çəkilməsinin vacibliyini vurğuladı. “Azərbaycan Qarabağ Müharibəsi Veteranları, Əlilləri və Şəhid Ailələri İctimai Birliyinin” Qazax rayon şöbəsinin əməkdaşı, Qarabağ qazisi Namiq Alıyev də çıxışında gənclər arasında vətənpərvərlik tərbiyəsinin möhkəmləndirilməsinin bu günün ən prioritet məsələ olduğunu qeyd etdi.\nAğstafa Regional Mədəniyyət şöbəsinin müdiri Vüqar Qədirov və Qıraq Kəsəmən kənd sakini, media nümayəndəsi Ələddin Qarayev də çıxışları zamanı film barədə öz müsbət fikilərini bildirdilər. Daha sonra bir neçə gənc film barədə öz təəssüratlarını bölüşdülər.\nFilmin növbəti təqdimat mərasiminin 08 fevral 2019-cu il tarixdə Qazax şəhərində keçirilməsi nəzərdə tutulur.\nÖyrədərək Öyrənirik Gənclərin İntellektual İnkişafına Dəstək İctimai Birliyi


Ombudsman 31 mart - Azərbaycanlıların Soyqırımı Günü ilə əlaqədar bəyanat yayıb\nAzərbaycan Respublikası müstəqilliyini bərpa etdikdən sonra tarixi keçmişimizi daha yaxşı öyrənmək imkanı əldə olunub, uzun illər gizli qalan həqiqətlər tədricən üzə çıxıb, beləliklə, təhrif edilmiş hadisələr aşkarlıq müstəvisində daha aydın görünməkdədir. Xalqımıza qarşı zaman-zaman törədilmiş və beynəlxalq miqyasda heç vaxt tarixi qiymətini almamış soyqırımı hadisələri də bu qəbildəndir.\nAZƏRTAC xəbər verir ki, bu fikirlər Azərbaycan Respublikasının\nİnsan Hüquqları üzrə Müvəkkilinin (Ombudsmanın) 31 mart - Azərbaycanlıların Soyqırımı günü ilə əlaqədar dünya birliyinə, beynəlxalq təşkilatlara, ombudsmanlar institutlarına, diplomatik nümayəndəliklərə və digər qurumlara ünvanlanmış bəyanatında yer alır.\nBəyanatda deyilir: XIX əsrin əvvəllərindən başlayaraq, tarixi Azərbaycan torpaqları olan Qarabağa, Naxçıvana, Zəngəzura, İrəvan quberniyasına və digər bölgələrə İran və Türkiyədən minlərlə erməni ailəsi köçürülüb. Erməni millətçilərinin və onların havadarlarının azərbaycanlılara qarşı iki əsrdən artıq müddətdə məqsədyönlü şəkildə həyata keçirdikləri soyqırımı, etnik təmizləmə və deportasiya siyasətinin məqsədi soydaşlarımızı öz tarixi torpaqlarından qovmaq və bu ərazilərdə “Böyük Ermənistan” dövləti yaratmaq olub.\nSənəddə qeyd olunur ki, bu qanlı faciələrin ən dəhşətlisi 31 mart 1918-ci il tarixdə azərbaycanlılara qarşı törədilən soyqırımıdır və özünün ağır nəticələri ilə seçilir. 1918-ci ilin mart ayından etibarən erməni millətçiləri tərəfindən dinc azərbaycanlı əhali yalnız milli mənsubiyyətinə görə məhv edilib, insanlar diri-diri yandırılıb, nadir tarixi abidələr, xəstəxanalar, məktəblər, məscidlər dağıdılıb. Silahlı erməni-bolşevik birləşmələrinin Bakıda və digər yerlərdə martın 31-də və aprelin 1-2-də törətdiyi kütləvi qırğınlar nəticəsində yüz minlərlə azərbaycanlı, o cümlədən Bakı və ətraf kəndlərin 30 mindən çox sakini milli mənsubiyyətinə görə qəddarlıqla öldürülüb. Bu zaman ermənilər bir çox qədim binaları, o cümlədən dünya memarlığının incilərindən sayılan İsmailiyyə binasını, ziyarətgahları, məscidləri top atəşinə tutaraq dağıdıb, insanların meyitlərini yandırıblar.\nBəyanatda azərbaycanlıların soyqırımının əsasən Bakı, Şamaxı, Quba, Kürdəmir və Salyan qəzalarında, Qarabağ, Zəngəzur, Naxçıvan və Lənkəranda xüsusi qəddarlıqla həyata keçirildiyi və bunun ağır nəticələri barədə məlumat verilir. Qeyd olunur ki, ümummilli lider Heydər Əliyevin “Azərbaycanlıların soyqırımı haqqında” 1998-ci il 26 mart tarixli Fərmanında bu hadisələrə siyasi qiymət verilib və azərbaycanlıların ermənilər tərəfindən soyqırımına məruz qalması ilk dəfə rəsmi surətdə bəyan edilib. Eyni zamanda, 31 mart - Azərbaycanlıların Soyqırımı Günü hər il ölkəmizdə dövlət səviyyəsində qeyd olunur.\n“Son dövrdə Qubada 1918-ci il hadisələri zamanı ermənilərin törətdikləri kütləvi insan qətllərini aşkarlayan faktlar üzə çıxarılıb. Belə ki, tapılmış saysız-hesabsız insan sümükləri bu qırğınlar zamanı erməni qatillərinin vəhşiliyini və vandalizmini təsdiqləyən əyani dəlillərdir. Bu ərazidə on minlərlə insanın qətlə yetirilməsinin sübutu kimi və onların xatirəsinə ehtiram əlaməti olaraq Quba soyqırımı Memorial Kompleksi yaradılıb”, - deyə bəyanatda vurğulanır.\nSoyqırımı cinayətinin əlamətləri BMT Baş Məclisinin 9 dekabr 1948-ci il tarixli 260 (III) saylı qətnaməsi ilə qəbul edilmiş “Genosid cinayətinin qarşısının alınması və cəzalandırılması haqqında” Konvensiyada müəyyən olunub. Ombudsmanın bəyanatında xatırladılır ki, konvensiyaya görə, soyqırımı hər hansı milli, etnik, irqi, yaxud dini qrupu tam və ya qismən məhv etmək məqsədilə törədilən hərəkətlərdir. İnsanlıq əleyhinə cinayətin tərkibini təşkil edən və bu sənəddə göstərilən əməllərdən hər biri 1918-ci ilin mart hadisələri zamanı ermənilər tərəfindən azərbaycanlılara qarşı törədilib və hüquqi baxımdan soyqırımı kimi qiymətləndirilməlidir.\nBəyanatda daha sora deyilir: Ermənistan 1988-ci ildən başladığı növbəti təcavüz siyasəti nəticəsində Azərbaycanın ayrılmaz tərkib hissəsi olan Dağlıq Qarabağ ərazisini, eləcə də yeddi ətraf rayonu işğal edib, beləliklə ölkəmizin 20 faiz ərazisi zəbt olunub, bir milyon soydaşımız qaçqın və məcburi köçkün vəziyyətinə düşüb, onların hüquqları kütləvi şəkildə kobudcasına pozulub. Bu işğal zamanı da erməni millətçiləri və terrorçuları Azərbaycanın Xocalı şəhərində, Kərkicahan, Malıbəyli, Quşçular, Qaradağlı, Ağdaban kəndlərində və digər yaşayış məntəqələrində soyqırımları törədiblər.\nZəbt olunmuş Dağlıq Qarabağ və ətraf rayonlar Azərbaycan ərazisinin ayrılmaz tərkib hissəsidir. BMT Təhlükəsizlik Şurası ölkəmizin işğal olunmuş torpaqlarının qeyd-şərtsiz azad edilməsi barədə dörd məlum qətnamə qəbul edib. Digər beynəlxalq təşkilatların da bununla bağlı müvafiq qətnamə və qərarları var. Bu sənədlərdə Ermənistandan öz hərbi qüvvələrini işğal etdiyi Azərbaycan ərazilərindən çıxarması, bir milyon azərbaycanlı qaçqın və məcburi köçkünün öz doğma torpaqlarına qayıtmasına imkan yaratması birmənalı olaraq tələb edilir. Lakin işğalçı ölkə buna məhəl qoymur, qeyri-konstruktiv mövqe nümayiş etdirərək, regionda sülhün bərqərar olmasına maneçilik törədir, atəşkəs rejimini mütəmadi olaraq pozur.\nBəyanatda buna misal olaraq, 2016-cı il aprelin 2-də Ermənistan silahlı qüvvələrinin cəbhə bölgəsində törətdikləri təxribatlardan bəhs edilir. Qeyd olunur ki, cəbhəyanı bölgələrdə məskunlaşan mülki əhalinin yaşadığı çoxsaylı yaşayış məntəqələri, məktəblər və digər sosial obyektlər, habelə Azərbaycan Silahlı Qüvvələrinin qoşunlarının təmas xətti boyunca mövqeləri ağır artilleriyadan, iriçaplı silahlardan intensiv atəşə məruz qalıb. Nəticədə dinc əhali, o cümlədən uşaqlar, qadınlar və ahıllar həlak olub və ağır yaralanıblar. Beləliklə, beynəlxalq sənədlərin, o cümlədən Cenevrə konvensiyalarının müddəaları kobud şəkildə pozulub.\nSənəddə təəssüf hissi ilə vurğulanır ki, bütün bunlar XXI əsrdə, yüksək mədəni, iqtisadi inkişaf səviyyəsinə nail olmuş dünya ictimaiyyətinin gözü qarşısında baş verir. Hər bir vandalizm, separatçılıq, milliyyətçilik, terrorizm aktlarına hüquqi-siyasi qiymət verilmədikcə, bütün bəşəri cəmiyyət təhlükə qarşısında qalacaq.\nSənəddə Azərbaycan tərəfinin Dağlıq Qarabağ münaqişəsini sülh yolu ilə həll etmək istiqamətdə göstərdiyi səylər diqqətə çatdırılır. Bildirilir ki, Azərbaycan Prezidenti İlham Əliyev hər zaman bu münaqişənin yalnız ölkəmizin ərazi bütövlüyü çərçivəsində həllinin, zəbt olunmuş torpaqlardan işğalçı qüvvələrin çıxarılmasının zəruriliyini qətiyyətlə vurğulayır. Son dövrlərdə dünya ictimaiyyəti Azərbaycanın haqlı mövqeyini getdikcə daha çox dəstəkləyir və problemin beynəlxalq hüquq normaları çərçivəsində dinc vasitələrlə həll edilməsində maraqlıdır. Artıq 14 dövlətin parlamentləri ermənilər tərəfindən 1992-ci il fevralın 26-da törədilmiş Xocalı soyqırımını beynəlxalq hüquq normaları müstəvisindən tanıyıb, habelə ABŞ-ın 21 ştatının qanunverici orqanlarında müvafiq qətnamələr qəbul edilib. Bununla belə 31 mart – Azərbaycanlıların soyqırımına beynəlxalq miqyasda hələ də hüquqi qiymət verilməyib.\nDünya birliyinə və mötəbər beynəlxalq qurumlara ünvanlanan bəyanat belə bir inamla yekunlaşır: Azərbaycana qarşı aparılan uzunmüddətli erməni təcavüzünə, insan hüquqlarının kütləvi şəkildə pozulmasına son qoyulacağına, uzun müddət davam edən bu münaqişənin sülh və danışıqlar yolu ilə aradan qaldırılmasına kömək göstəriləcəyinə əminliyimizi ifadə edirik. Beynəlxalq təşkilatları ikili standartlara yol vermədən haqlı mövqeyimizi dəstəkləməyi tələb edir, ədalətin tezliklə öz yerini tapacağına, insanlığa qarşı törədilən bu qatı cinayətin genosid aktı kimi beynəlxalq hüquqi qiymətini alacağına, cinayətkarların cəzasız qalmayacağına, soyqırımı törətmiş Ermənistana qarşı səlahiyyətli beynəlxalq qurumlar tərəfindən sanksiyaların tətbiq olunacağına, Azərbaycanın ərazi bütövlüyünün, bir milyon qaçqın və məcburi köçkün soydaşımızın kütləvi şəkildə pozulmuş hüquqlarının bərpa ediləcəyinə, əsir və girovların azad olunacağına inanırıq.\nBəyanat BMT-nin Baş katibinə, BMT-nin Təhlükəsizlik Şurasına, BMT-nin İnsan Hüquqları üzrə Ali Komissarına, UNESCO-ya, İslam Əməkdaşlıq Təşkilatına, Avropa Komissiyasına, Avropa Şurasına, ATƏT-ə, Beynəlxalq və Avropa ombudsmanlar institutlarına, Asiya Ombudsmanlar Assosiasiyasına, Beynəlxalq Sülh Bürosuna, müxtəlif ölkələrin ombudsmanlarına, Azərbaycan Respublikasının xarici ölkələrdəki və xarici ölkələrin respublikamızdakı səfirliklərinə, Azərbaycanın diaspor təşkilatlarına göndərilib.\nQəddarlıq nümunəsi: “deportasiya” və soyqırımı\nLitvanın təşəbbüsü ilə ATƏT-də jurnalistlərin təhlükəsizliyinə dəstək qrupu yaradılıb\nNATO PA-nın “Rouz-Rout” seminarında təhlükəsizlik məsələləri diqqət mərkəzində olub\nAzərbaycan vətəndaşları azad və şəffaf şəraitdə keçirilmiş prezident seçkilərində bir daha öz iradələrini ifadə etdilər\nErməni deputatlar NATO PA-nın seminarını tərk ediblər\nAsim Mollazadə: Bu gün Avropa strukturlarında yeni informasiya müharibəsi ilə üzləşmişik


Ramazan “Qurani-Kərim”in baharıdır - serqqapisi.az\nRamazan “Qurani-Kərim”in baharıdır\nNəşr edilib 31.05.2019 09:08 |\nDeyirlər ki, minlərlə çiçək var, amma gül başqadır. Milyonlarla insan var, amma dost başqadır. Neçə-neçə aylar var, amma bu ay – Ramazan başqadır. Ulu Tanrı gəlişi ilə çölə-çəmənə yaşıl rəng səpələyən, min bir rəngli gül-çiçəyi ilə dünyamızı bəzəyən, dağların zirvəsindəki qarı əridib şaqqıltı ilə axan çaylara qovuşduran, büllur bulaqları qış yuxusundan oyadıb onlara həzin nəğmə oxutduran, ilıq nəfəsi ilə payızda soyuqdan özlərinə yer axtarıb isti ölkələrə üz tutan quşları geri çağıran baharı var etdiyi kimi, Ramazan ayını da “Qurani-Kərim”in baharı olması üçün var etdi. Onun başına “tac” qoyub on bir ayın sultanı elan etdi. Bu ayın qədərinə müqəddəs kitabımızın nazil olmasını nəsib etdi. Ramazanla müsəlman aləmi özünün yeni bir dövrünə – baharına, yazına qədəm qoydu. İslam dini bu baharla dinlərin ən ali mərtəbəsinə ucaldı. Allahın sonuncu elçisi Həzrəti Məhəmmədə (s.a.s) peyğəmbərliyin bu ayda verilməsi, müsəlmanların Məkkəni Ramazanda fəth etməsi, bir də oruc kimi möhtəşəm ibadətin bu aya layiq görülməsi, sanki Tanrının da həmin 30 günə sevdasındanmış…\nMəlumdur ki, oruc İslamla başlamamışdır, insanlar İslamdan əvvəl də oruc tutmuşlar. Bu, “Qurani-Kərim”də də açıq-aşkar ifadə edilmişdir: “Ey iman gətirənlər! Oruc tutmaq sizdən əvvəlki ümmətlərə vacib olduğu kimi, sizə də vacib edildi” (Bəqərə, 183). Lakin yuxarıda sadalananların on bir aydan fərqli olaraq məhz bu aya sığdırılması Ramazanı zaman-zaman müqəddəsləşdirdi. Allah-Taala orucla bağlı buyurub: “... Oruc mənim üçün edilən və riya qarışmayan ibadətdir. Onun mükafatını mən verəcəyəm. Çünki oruc tutan yeyib-içməyini və digər istəklərini mənim üçün tərk edib”.\nOruc tutmaqla Allahın əmrini sevərək yerinə yetirən möminlərin bağışlanacağını, günahlarının silinəcəyini müjdələyən Həzrəti Məhəmməd isə belə buyurub: “Kim inanaraq, mükafatını Allahdan istəyərək Ramazan orucunu tutarsa, keçmiş günahları bağışlanar… İnsanın hər yaxşı əməlinin əvəzi qat-qat verilir. Bir yaxşılıq on qatdan 700 qata qədər mükafatlandırılır”. Bundan aydın olur ki, oruc Uca Yaradana böyük səbir və fədakarlıqla edilən ibadətdir. İldə bir ay ərzində insanın gecənin alaqaranlığından günəş batana qədər ən təbii haqqı və zəruri ehtiyacı olan qidadan uzaq durması böyük iradə və səbrin, inamın nümunəsi, Allahın əmrlərinə təslim olmanın göstəricisidir.\nAllahın evi adlandırılan Məkkə müqəddəs Ramazan ayında fəth edildiyi üçün Həcc ziyarətində olmuş insanlarla görüşüb orucluğun bu mübarək günlərində söhbətimi onlarla davam etdirmək istədim. İslami dəyərlərin, İslam mədəniyyətinin beşiyi sayılan Naxçıvanda belə ailələr onlarladır. Həmin ailələrdən birinə – Abbaslılar ailəsinə yollandım. Həm ziyalı, həm də dini dəyərlərə bağlı olan bu ailənin üzvləri – Zakir həkim, yoldaşı Sədaqət xanım və övladları Əbülfəzlə Kənan tibbin ayrı-ayrı sahələri üzrə insanların sağlamlığının qoruyucuları – həkimdirlər. Mən müsahiblərimlə görüşə gedəndə bu ailədən iki nəfərin Həcc ziyarətində olduğu barədə məlumatım var idi. Lakin söhbət əsnasında Zakir həkimin onlarla birlikdə yaşayan və dünyalarını dəyişən ata-anasının, Sədaqət xanımın isə anasının bu möhtəşəm ziyarətdə olduqlarını öyrəndim. Həm də onların hər birinin ziyarətlərinin bu ailənin maddi imkanları hesabına ödənildiyini biləndə bir övlad üçün bundan daha gözəl, böyük savab nə olar? – deyə düşündüm. Zakir həkim: – Ailəmiz dini dəyərləri yüksək qiymətləndirən, ibadətli bir ailədir. Hər bir müsəlman kimi, mənlə yoldaşımın da ailə qurandan arzularımızın ən böyüyü birlikdə Həcc ziyarətinə getmək olmuşdu. Lakin bizimlə yaşayan ağsaqqal-ağbirçəklərimizin, ata-anamın, qayınanamın qarşısında bizim ziyarətə getməyimiz nə xalqımıza məxsus ailə dəyərlərinə, nə də İslam qayda-qanunlarına uyğun olmazdı. Odur ki, Sədaqət xanımla məsləhətləşdik ki, birinci böyüklərimiz, sonra biz! Onları ziyarətə göndərdik, 7 il sonra – 2013-cü ildə isə bu, bizə qismət oldu. Həcc ziyarəti müxtəlif şərtlərlə bütün müsəlmanlar üçün vacibdir. Bizim ailədə də bu vacib əməli beş nəfərin yerinə yetirə bilməsi və Həcc ziyarətini bizə qismət etdiyi üçün Allaha şükürlər olsun.\nRamazan ayı Allaha ibadətlə yanaşı, həm də bu ayda ac qalmaq tibbi cəhətdən insanlar üçün çox əhəmiyyətlidir. Bu məsələyə münasibət bildirmək üçün müsahiblərimin həkim olması çox yerinə düşdü. Sədaqət xanım: – Orucda böyük ilahi hikmət var. Eyni zamanda bir ay oruc tutmaq insanın sağlamlığında da mühüm rol oynayır. Axı bu əməli vacib edən Allah-Taala bəndəsinə faydalı olmayan heç nəyi əmr etməz. Peyğəmbərimiz Həzrəti Məhəmməd buyurmuşdur: “Oruc tutun ki, sağlam olasınız!” Qədim zamanlardan başlamış günümüzədək oruc ibadətlə yanaşı, insan sağlamlığını möhkəmlətmək, müxtəlif xəstəlikləri müalicə etmək üçün təbii vasitə kimi də nəzərdə tutulub. Antik dövrdə Sokrat, Platon, Aristotel kimi yunan müdrikləri müəyyən müddət ac qalmağı, başqa sözlə, oruc tutmağı tövsiyə etmişlər. Müasir alimlər də yemək-içməkdən imtina etməklə bir çox xəstəliklərin müalicəsində uğurlu nəticələr əldə etmişlər.\nZakir həkim söhbəti davam etdirərək deyir: – Bir çox dərdin dərmanı elə insanın öz əlindədir. Bu gün həkimlər təsdiqləyirlər ki, oruc tutmaq hamı, hətta sağlam adamlar üçün həyati zərurətdir. İnsan qida qəbul edərkən, nəfəs alarkən həm də külli miqdarda toksin maddə qəbul edir. Bu zərərli maddələri bədəndən oruc tutmaqla kənarlaşdırmaq mümkündür. Oruc tutarkən mədə, bağırsaqlar, qaraciyər və həzm prosesində iştirak edən digər orqanlar istirahət edir. Bu isə həzm sisteminin yaxşılaşmasına gətirib çıxarır. Qan təmizlənir, damarlar xolesterindən azad olur, beyin daha yaxşı işləyir. Orqanizmdə zəif, xəstə, yaxud zədələnmiş hüceyrələr yeniləri ilə əvəzlənir. Bir çox insanın əziyyət çəkdiyi artıq çəkidən və onun doğurduğu xəstəliklərdən qurtulmaq üçün oruc təsirli vasitədir. Eyni zamanda oruc pis vərdişləri (siqaretə, spirtli içkilərə və sair) bağlılığı tərgitməyə də kömək edir.\nOruc tutmaq, həmçinin bel, onurğa, boyun ağrılarının sağalmasına kömək edir. Bu yaxınlarda bir mənbədən oxumuşdum ki, Norveçdə aparılan elmi-tədqiqat nəticəsində qida qəbulundan imtinanın oynaqların iltihabının müalicəsində effektiv vasitə olduğu təsdiqlənmişdir. Bir şərtlə ki, xəstə dörd həftə ac qalsın. Bu isə, təxminən Ramazan orucunun müddətinə bərabərdir.\nOruc insan psixikasına, əsəb sisteminə də müsbət təsir göstərir, bir sıra psixiatrik xəstəliklərin müalicəsində əvəzsiz vasitədir. Maraqlı bir faktı da deyim ki, rus alimi, professor Yuri Nikolayev məhz oruc vasitəsilə 7 min nəfərdən çox psixi xəstəni müalicə etmişdir. Ümumiyyətlə, insan orqanizminin elə bir üzvü yoxdur ki, oruc ona müsbət təsir göstərməsin.\nİki övlad böyüdüb, onlara gözəl tərbiyə və təhsil verən, ailə dəyərlərini hər zaman uca tutan bu ailənin başçısı Zakir həkim muxtar respublikamızda illərdir, cərrah-uroloq, anestezioloq-reanimatoloq kimi tanınan həkim, səmimiyyəti ilə isə sayılıb-seçilən, gözəl insandır. Gündəlik həyatında onsuz da xəstələrinə məsuliyyət və qayğı ilə yanaşan, əməliyyatlara girərkən “Allahım, sən bu xəstənin şəfasını ver, məni də onun və qohumlarının yanında başıaşağı etmə”, – deyən Zakir həkim orucluğun mənəvi amillərindən də söhbət açır: – Oruc ancaq yeyib-içməkdən uzaqlaşmaq deyil, həm də günah sayılan bütün davranışlardan özünü qorumaqdır. Oruc tutan adam halal yeməkdən iftara qədər uzaq qaldığı kimi, dilini yalandan, əllərini haram işlərdən, mədəni haram loxmadan, gözləri harama baxmaqdan, qulaqları yalan və qeybət eşitməkdən, ayaqları pis işlərin arxasınca getməkdən uzaq tutmalıdır. Oruc tutanlar düşmənçiliyə, umu-küsüyə son qoymalıdırlar. Hamı bir-birinə münasibətdə mərhəmətli olmağı, bir-birini bağışlamağı bacarmalıdır. Allah-Taala oruc tutmağı buyurmaqla bütün insanların dinc, mehriban şəraitdə yaşamasının zəruriliyini diktə etmişdir. Həm də ki tək Ramazan ayında deyil, başqa günlərdə də bunlara diqqət yetirilməlidir.\nMüsahiblərim muxtar respublikamızda son illər dini abidələrin, ziyarətgahların bərpasını, yeni məscidlərin tikilməsini, dindarlar üçün lazımi şəraitin yaradılmasını, yas mərasimlərinin dini qayda-qanunlara uyğunlaşdırılaraq nümunəvi həddə çatdırılmasını, Ramazan ayında artıq ənənə şəklini almış iftar süfrələrinin açılmasını söhbətimiz zamanı dəfələrlə vurğuladılar. Onlar bütün bunları ta qədimdən İslam dünyasının qədim mədəniyyət mərkəzlərindən biri olan Naxçıvanın bu statusunu müasir dövrdə də qoruyub saxlamağın bəhrələri kimi dəyərləndirirlər.\nYazını hazırlamaq üçün apardığım araşdırmalardan və müsahiblərimlə çox maraqlı söhbətdən sonra bu qənaətə gəlirəm ki, müsəlmanlar üçün Allah-Taalanın buyurduqlarını başdan-başa özünə sığdıra bilən Ramazan ayı, həqiqətən də, “Qurani-Kərim”in baharı, həm də heç zaman solmayan baharıdır.


Qida Təhlükəsizliyi Agentliyinin əməkdaşları UNİCEF-in nümayəndə heyəti ilə görüşüb » Newscenter.az\nNewscenter.az.29.03.2018. Azərbaycan Respublikasının Qida Təhlükəsizliyi Agentliyinin əməkdaşları UNİCEF-in nümayəndə heyətini qəbul edib. Agentliyin Kommunikasiya və informasiya texnologiyaları şöbəsindən Newscenter.az-a bildirilib ki, görüşdə Qida Təhlükəsizliyi Agentliyinin Təfdiş və dövlət nəzarəti şöbəsinin müdir müavini Namiq Zeynalov, Kommunikasiya və informasiya texnologiyaları şöbəsinin müdiri Aynur Kərimova iştirak edib. UNİCEF-in nümayəndə heyətini isə qurumun Səhiyyə və Qidalanma Proqramının rəhbəri Töhfə Cəmilova, Sosial Dəyişiklik üzrə Təşviqat Proqramının rəhbəri Elza İbrahimova təmsil edib.\nGörüşdə unun zənginləşdirilməsi, körpələrin ana südü ilə qidalanmasının önəmi, bu sahədə əhalinin maarifləndirmə işlərinin həyata keçirilməsivə iki qurum arasındakı əməkdaşlığın perspektivləri dəyərləndirilib.\nHərbi Akademiyada praktik məşğələ 01 apr 2017, 17:42\nDəhşət-Qəbirstanlıqda məzarlar yanır 05 avq 2017, 11:20\nAzərbaycan-Türkiyə-Gürcüstan birgə hərbi təlimləri başa çatıb 27 noy 2018, 14:53\nAzərbaycan Respublikasının Prezidenti İlham Əliyev Sumqayıtda qaçqın və məcburi köçkün ailələri üçün yeni yaşayış binaları kompleksinin açılışında iştirak edib 28 dek 2018, 13:08


YENƏ SƏRT KARANTİN GƏLİR? - Ens.az - 4 dildə xəbərlər və ensiklopediya, ən son xəbərlər, en son xeberler\nDərc edildi:\t 25 February 2021, 11.18 Baxış sayı: 184\nSərt karantin, yenidən olacaq, yoxsa yox? Fevri qərarlara sahib hökümətimiz, bizə nə surpriz edəcək?\nBir neçə həftə öncə feysbuk profilimdə toxunduğum bu məsələni, daha dərindən analiz etməyə cəhd edəcəyəm.\nBəribaşdan deyim ki, yenidən sərt karantin olması ehtimalının lehinə olan amillər, son bir neçə həftədə daha da çoxalmışdır.\nƏvvəla, bunu qeyd etmək lazımdır ki, hakimiyyət üçün əhalini əlində saxlamaq və situasiyaya nəzarət, birinci dərəcəli məsələdir. Hər halda keçən il 200-dən daha az yoluxma şəraitində verilən təhsilin dayandırılması qərarı ilə, bu il 300-400 yoluxma şəraitində verilən əks qərar arasında ziddiyyət vardır və bu ziddiyyət, şübhəsiz ki, tibbi amillər və əhalinin mənafeyindən çox, ictimai rəy və bundan da əvvəl siyasi amillərin rol oynamasının sübutudur. Deməli, bu gün "məktəblər açılmalıdır" deyən təxmini 50-70 faizlik çoxluğun istəyi, bir neçə həftədən sonra təmin olunduqdan və etirazların "qazı alınandan" sonra, başqa hesablar, dövriyyəyə girə bilər və bu hesablar da, təbii ki əsasən siyasi amillərlə bağlıdır. Xüsusən də, indiki-yanacaq və komunalların qiymətinin artmaqda olduğu və bu fonda, ümumi bahalaşmanın olduğu şəraitdə, təbii ki iqtidarın reytinqi, zərbə almaqdadır. Bunun üstünə, zatən nəzarətdə olmayan Qarabağ cəbhəsindəki situasiyanı gələndə; hakimiyyətin, mövcud vəziyyətdən ciddi əndişə duyması, labüd olduğu kimi, bu vəziyyətdə, əlindəki yeganə nəzarət mexanizmi olan karantindən daha sıx yapışması qaçılmazdır. Bunun üstünə, yoluxma sayının, həqiqətən də hazırda az olmamasını və martda, yeni "dalğa"nın gözlənildiyini gələndə, iqtidar üçün karantin, sadəcə olaraq, "göydəndüşmə" və inandırıcı bir nəzarət mexanizmi olmağa davam edəcəkdir.\nVə metronun, gözlənilənin əksinə, (təhsil müəssələrinin açılmasına rəğmən) hələ də açılmaması da diqqətdən qaçmamalıdır. Hakimiyyət, metronu, məktəblər açılanda açmadısa, deməli, böyük ehtimalla heç açmayacaq.\nVə bu, eyni zamanda, kəskin karantinin, gözləniləndən də yaxın olması ehtimalını düşündürür.\nBəs yeni sərt karantin nə vaxt gələcək?\nOktyabrdakı karantin yumşalması və açılım, təxminən 1 ay çəkmişdi. Bu dəfəki yumşalmanın da, bu müddətdən çox da fərqlənməyəcəyini söyləmək olar. Çünki:\nHakimiyyətin nəzərində, əhalini kontroldan uzun müddət buraxmaq, riskli və arzuolunmazdır. Xüsusən də, indiki narazı şəraitdə, "əhalinin başını boş buraxmaq", iqtidar üçün "yolverilməz" durumdur. Ona görə mövcud açılım və yumşalmanın, heç 2 ay çəkməsi, inandırıcı deyil!\nÜstəlik də, qarşıda, ən böyük ünsiyyət və qaynaşma bayramımız olan-Novruzun gəldiyi bir zamanda, camaatın daha çox ünsiyyətdə olması və qaynaşması, hakim iradə üçün lap narahatedici durumdur. (Eynilə, ən əlverişli və kütləvi nəqliyyat vasitəsi olan metronun açıq qalması, narahatedici olduğu kimi).\nXüsusən də, "əhalinin sıx olması virusu artırır" bəhanəsi əlində varkən, bayramdan öncə qapanmaya getməməsi, çox zəif bir ehtimal kimi görünür.\nDeməli, Novruz bayramından öncə, hətta çərşənbədən öncə, yenidən sərt karantin qərarı verilməsi çox güclü olasılıqdır. Təxminən 1,5 aylıq yumşalma və "əhalinin qazını alma" etapından sonra, martın ikinci on günlüyü, daha güclü ehtimalla ilk yarısında, yenidən karantin qərarı gözlənilir.\nBəs bu dəfəki karantin nə qədər davam edə bilər?\nBu dəfəki sərt karantinin də 1 aydan az çəkməsi, zatən məntiqli deyil. Üstəlik də aprel və mayın ilk yarısının soyuq olmasını nəzərə alanda, mayın birinci yarısından tez, hansısa dəyişikliyin olması, inandırıcı görünmür.\nLakin, "yumşalma, mayın ikinci yarısında olacaq" deyə qəti bir fikir demək də mümkün deyil. Çünki əhalinin getdikcə artan narazılığını yumşaltmaq üçün iqtidarın əlində, real vasitə yoxdur. Yalnız maaş, pensiya və müavinətlərin artımı "kartı" var ki bu da ən çox 20 faiz ola bilər. (daha güclü ehtimalla 10 faiz).\nBeləliklə də, bu dəfəki sərt karantin, eynilə keçən ilki kimi, ən azı yaya qədər çəkə bilər. Amma, digər tərəfdən, artıq, təxirə salındığı qədər salınan və yığılıb qalan təhsil prosedurları, xüsusən də imtahanlar məsələsi, ciddi bir əngəl kimi durmaqdadır. Odur ki, hakimiyyət, bəlkə də "aralıq" varianta gedə bilər: dərsləri dayandırmaq, amma imtahanları keçirmək kimi. Hər halda, yuxarıdan gələcək istənilən göstərişə və qərara, müvafiq qurumlar, o cümlədən, Təhsil Nazirliyi, uymaq və “qılıf uydurmaq” məcburiyyətindədir.\nDoğrudur, iqtidarın planlaşdırdığı referendum və erkən seçkilər, fikrimcə, mütləq olacaq, lakin üst-üstə baş verən və əhalini narazı salan qərarlar, sistem dəyişikliyinin, ilin ilk yarısında olmayacağını deməyə əsas verir.\nGörünür ki hakimiyyət, referendum üçün, indiki riskli və qəzəbli atmosferin soyumasını və əlverişli anın gəlməsini gözləyəcək.\nPayız üçün bu qərarın verilməsi, indilik daha yüksək ehtimal kimi görünür. Çünki, labüd olan sistem dəyişikliyini və parlament yenilənməsini, daha çox yubatmaq da, hakim iradə üçün əlavə risk deməkdir.\nP.S. Potensial kütləvi etirazlar və ya şok bir hadisə, karantin qərarında fevri dəyişiklik yarada bilər və iqtidarın planları dəyişə bilər. Yəni, sabah məsələn bir rayonda əhalinin ayağa qalxması, hakimiyyəti, sərt karantin qərarı verməkdə tələsdirəcək.\nFilosof-alim YUNİS DÜRÜST


"İnter"dən Rauf Əliyevə cavab | Futbolxeber.az\nTokio-2020-yə daha bir vəsiqə qazandıq\n"İnter"dən Rauf Əliyevə cavab\n"Rauf Əliyevin "İnter”lə 2018-ci ilin iyun ayına qədər müqaviləsi var. Son bir il ərzində iki tərəf arasındakı hüquqi münasibətlər hansı müqavilə ilə tənzimlənibsə, əsas odur. Futbolçuya sual vermək lazımdır ki, indiyədək əlində olan sövdələşmədəki məbləği alıb? Bizdə hər şey şəffafdır. Ona ödənilən əmək haqlarının qəbzləri var”.\nFutbolxeber.az saytının məlumatına görə, bunu "Report”a Bakının "İnter” klubunun icraçı direktoru Rəmiş Malıyev futbolçu Rauf Əliyevin müqaviləsi ilə bağlı yaranmış mübahisəli vəziyyətə aydınlıq gətirərkən deyib.\nO, bildirib ki, 28 yaşlı hücumçu "İnter”in razılığı olmadan Albaniyanın "Kukesi” klubuna keçə bilməz. R.Malıyevin sözlərinə görə, tərəflər arasında münasibətlərin tənzimlənməsində sövdələşmə ilə yanaşı, bank sənədləri də əsas götürülür: "İndiyə qədər Əliyevlə münasibətlər onun təqdim etdiyi deyil, bizdə olan müqavilə ilə tənzimlənib. İndi özünə bu cür sərf edir deyə, bu varianta əl atır. Bu, hüquqi məsələdir. Kimsə ağıllı ola bilər, lakin biz də axmaq deyilik. Rauf bugünə qədər hansı müqaviəni qəbul edibsə, onu əsas götürmək lazımdır. Axı, o, əlindəki müqaviləyə uyğun pul almayıb. Müqaviləsi həqiqətən bitibsə, bizdən niyə sənəd istəyir? Məgər Səlahət Ağayev bizdən sənəd istədi? Biz bu məsələdə axıra kimi - FİFA-ya qədər gedəcəyik. Yəni, tərəflər arasında münasibətlərin tənzimlənməsində sövdələşmə ilə yanaşı, bank sənədləri də əsas götürülür”.\nQeyd edək ki, Rauf Əliyev “İnter”lə anlaşma müddətinin 30.06.2017-ci il tarixində bitdiyini əks etdirən sədənin surətini yayıb. “İnter”in yaydığı sənəddə isə Raufun müqaviləsinin 2018-ci ilin iyununda başa çatacağı göstərilib. Sözləşmənin dəyəri 240 min manat göstərilib. Əliyev "İnter”dən aylıq 10 min manat alıb.\nPremyer Liqamızda 2019-cu ilin son 3 oyunu


Rusiya Qarabağ münaqişəsinə necə müdaxilə etdi? – Şevçenko açıqladı - VİDEO » RealFakt.Az\n14-01-2021, 15:15 687\nRusiyalı politoloq jurnalist Maksim Şevçenko yanvarın 11-də Rusiya, Azərbaycan və Ermənistan liderlərinin Moskvada keçirilən üçtərəfli görüşündən danışıb. BAXAR.AZ konkret.az-a istinadən xəbər verir ki, o, görüş haqqında fikirlərini rəsmi “Youtube” səhifəsində izləyiciləri ilə bölüşüb. “Moskvada keçirilən görüşü Qarabağ münaqişəsinin həlli kimi şərh etmək mümkün deyil. Çünki belə münaqişə artıq yoxdur, düzdür, məsələ de-fakto həll olunub. Münaqişənin həlli haqqında hər iki tərəfin mülahizələri tam fərqlidir. İlham Əliyev mətbuata açıqlamasında Qarabağ münaqişəsi keçmişdə qaldı açıqlayarkən, Nikol Paşinyan Qarabağın statusunun tezliklə müzakirəyə çıxarılmasını tələb edir”.\n“Əgər müəmmalı helikopter qəzası baş verməsəydi, Rusiya bu münaqişəyə müdaxilə etməyəcəkdi. Gedən proseslərdən də göründüyü kimi Azərbaycan hərbi yolla bütün Qarabağı azad edib, Ermənistan sərhədlərinə qədər irəliləyəcəkdi”. Politoloq üçtərəfli görüş zamanı müzakirə olunan dəmir yolunun inşasından və bu tranzit yolun əhəmiyyətini də şərh edib.


Kıyılmış Kebab - Kebab - Ət - 2020\nKıyılmış kabab hazırlamaq üçün maddələr\nKıyılmış ət "Çeşidlənmiş" (qaba üyüdülmə) 400 qram (donuz əti və mal əti)\nToyuq yumurtası 1 ədəd (orta)\nSoğan (ağ və ya qırmızı) 1 ədəd (böyük)\nŞirin salat bibəri (istənilən rəngdə) 2-3 ədəd (böyük)\nƏsas Tərkibi: Mal əti, donuz əti, soğan, bibər, sarımsaq\nBir çay qaşığı, bir kaşığı, kəsmə lövhəsi, mətbəx bıçağı, kağız mətbəx dəsmalları, dərin bir qab - 2 ədəd, plastik sarğı, soyuducu, soba, metal tel çarxı olan çubuq olmayan tava, çörək fırçası, plastik qab, bambuk şişkəsi - lazım olduqda, alüminium yemək folqa, mətbəx qabları, boşqab.\nƏt kababı bişirmək:\nAddım 1: soğan və sarımsaq hazırlayın.\nƏvvəlcə kəskin bir mətbəx bıçağı, soğan və sarımsağın qabığını istifadə edin. Onları soyuq bir axın suyu altında yuyuruq, kağız mətbəx dəsmalları ilə quruturuq, növbə kəsmə taxtasına qoyuruq və hazırlığa davam edirik. Soğanı 5-6 millimetr ölçüdə kublara kəsin və sarımsağı xırda doğrayın.\nAddım 2: əti barbekü üçün hazırlayın.\nSonra, dərin bir qabda lazımi miqdarda təzə doğranmış ət "Çeşidlənmiş" donuz əti və mal əti qoyun. Dadmaq üçün orada muskat, duz və qara bibər göndəririk.\nToyuq yumurtası və doğranmış tərəvəz, sarımsaq ilə soğan əlavə edin. Bütün bu maddələri təmiz əllər ilə homojen bir tutarlılığa qədər qarışdırırıq, yumşaq bir şəkildə dadır və lazım olduqda ədviyyat hissəsini iki qat artırırıq. Bundan sonra, qabı plastik sarğı ilə sıxırıq və soyuducuya qoyuruq 1-1.5 saatdaha sıx olmaq üçün ət üyütmək.\nSonra budaqları şirin salat bibərindən çıxarırıq, toxumdan bağlayır, yuyun, quruyun, kəsici lövhəyə qoyun və dilimlərə və ya kublara uzun və geniş kəsin 2,5-3 santimetrdə.\nOnları təmiz qablara göndəririk, bitki yağı, limon suyu və xardal ilə mövsüm tökün. Hər şeyi bir kaşığı ilə qarışdırırıq, tərəvəzləri polietilenlə örtür və istifadəyə qədər soyuducuya qoyuruq.\nAddım 4: bir çörək hesabatı, soba və şiş qab hazırlayın.\nƏt və istiot töküldükdə sobanı açın və 200 dərəcəyə qədər qızdırın. Sonra yapışmayan tavanın altına xüsusi bir tel çarx quraşdırırıq və bir çörək fırçası istifadə edərək çubuqlarını bir kaşığı bitki yağı ilə yağlayın. Sonra bir az adi axan suyu kiçik bir uzanmış plastik qaba toplayırıq, içinə bambuk şlamını batırırıq və maye içində saxlayırıq 10-12 dəqiqəçörək zamanı yanmamaq üçün.\n5-ci addım: qiymə ətindən kabab hazırlayın.\nBundan sonra, ovuclarımızı suda isladırıq, bir xörək qaşığı doğranmış ətin üzərinə yayırıq, bir qoz və ya gavalı ölçüsündə konus şəklində düzəldirik və taxta bir şerid üzərində sim qoyuruq. Yaranan küftə ardından bir-iki dilim şirin bibər taxta bir çubuq qoyduq və istədikləri halda rəngə çevirdik. Sonra yenə bir ət topu və bir neçə dilim tərəvəz.\nBütün maddələr bitməyincə hərəkət edirik, şişkinlərin kənarlarını buraxırıq 1-1,5 santimetr boş yer. Sonra yenə də çörək kabablarını yağlanmış bir ızgaraya qoyuruq, rahat bir çörək qabına qoyuruq, çatlaq olmaması üçün onları qida alüminium folqa ilə sıxırıq və növbəti mərhələyə keçirik.\nAddım 6: ət kababını bişirin.\nFırının istiliyini yoxlayırıq, yaxşı istiləşibsə, çörək qabını ət möcüzəsi ilə orta rəfə qoyun və yeməyi bişirin 20 dəqiqə. Sonra kabablardan folqa ilə yumşaq bir şəkildə çıxarın və hətta qızardın 10-15 dəqiqə.\nToplar qızıl qabığa bürünəndən sonra mətbəx əlcəklərini taxdıq və əvvəllər mətbəx masasına qoyulmuş çörəkçilik vərəqini kəsmə lövhəsinə qoyduq. Hazır kababları plitələrdəki hissələrə diqqətlə qoyun və masaya xidmət edin.\n7-ci addım: qiymə kababına xidmət edin.\nKıyılmış kabab ikinci bir baza yeməyi kimi isti xidmət etdi. Bir - 2 şişlik əsasında plitələrə qoyulur.\nBu yumşaq hər hansı bir yan yeməyi ilə əlavə edilə bilər: müxtəlif dənli bitkilər, makaron, qaynadılmış düyü, salatlar, təzə, turşu və ya turşu tərəvəzlər, həmçinin şirin və turş souslar və ev çörəkləri.\nDadlı və asan bişirilən yeməkdən zövq alın!\n- bəzən xırda doğranmış parmesan pendiri, incə doğranmış şüyüd, cəfəri, cilantro və ya reyhan əlavə edilir;\n- istəsəniz, alt çörək vərəqi folqa ilə örtülə bilər və yalnız bundan sonra üzərinə bir tel çarxı quraşdırın, buna görə özünüzü lazımsız çirkli qablardan xilas edəcəksiniz;\n- ədviyyat dəsti vacib deyil, o mövsüm ət və ya quş əti, məsələn, adaçayı, marjoram, kəklikotu, zerdeçal, rozmarin, karabahar toxumları, həmçinin qırmızı, ağ və ya allspice əlavə edin;\n- Çox tez-tez, şirin bibərdən əlavə dilim zucchini, badımcan, soğan, pomidor üzükləri və bütöv kiçik şampinonlar istifadə olunur. Ayrıca, ət topları arasında bir çiy piy və ya donuzdan bir qat düzəldin;\n- Bu cür manqal adi bağ ağacından və kömürdən istifadə edərək elektrikli və ya stasionar bir qril üzərində bişirilə bilər. Ancaq bu vəziyyətdə, ət toplarını folqa ilə bərkitməyiniz lazım deyil, yalnız bişirmə müddətində onları qızartıncaya qədər 3-4 dəfədən bir yan tərəfə çevirin.\nVideoya baxın: YOK ARTIK PET ŞİŞE İLE ÇÖP ŞİŞ Mİ OLUR DEMEYİN VİDEOYU İZLEYİN PRATİK ÇÖP ŞİŞ KÖFTE (Sentyabr 2020).\nCopyright 2020 \_ Fotoşəkilləri ilə addım-addım bişirmək reseptləri \_ Kıyılmış kabab


14-03-2019 / 16:35\nXeberler.az bildirir ki, “Azercell Telekom” MMC-nin də fəal iştirak etdiyi “Kibertəhlükəsizlik Həftəsi” çərçivəsində fərqli qurumların dəstəyilə müxtəlif forum və tədbirlər, müsabiqələr təşkil olunur. Mart ayının 13-ü Nəqliyyat, Rabitə və Yüksək Texnologiyalar Nazirliyi tərəfindən BMT-nin İnkişaf Proqramı ilə birgə “Kibertəhlükəsizlik: bizim ortaq məsuliyyətimiz” mövzusunda VI Regional İnternet İdarəçilik Forumu (RİİF) keçirilib. Forum region ölkələri və nüfuzlu beynəlxalq təşkilatların nümayəndələrini bir araya gətirib. Tədbirdə “Regionun Kibertəhlükəsizlik Məsələləri”, “Kibertəhlükəsizliyin İnnovativ Həlləri”, “Uşaqlar üçün Təhlükəsiz İnternet” kimi mövzularda sessiyalar təşkil olunub. Hökumət, biznes və diplomatik korpusların səlahiyyətli nümayəndələri, elmi dairələrin və vətəndaş cəmiyyətinin, eləcə də internet ictimaiyyətinin mütəxəssislərinin çıxış etdiyi forumda “Azercell Telekom”MMC-nin Korporativ Ünsiyyət departamentinin rəhbəri Nigar Şıxlinskaya “Uşaqlar üçün təhlükəsiz internet” mövzusunda şirkətin həyata keçirdiyi layihələr barədə danışıb. Nigar Şıxlinskaya çıxışı zamanı ölkənin lider mobil operatoru olan Azercell şirkətinin kiber-təhlükəsizlik və internetdən təhlükəsiz istifadə məsələlərinə həm texniki, həm də Korporativ Sosial Məsuliyyət siyasəti baxımından böyük diqqət ayırdığını bildirib.\nMəlumat üçün bidilrək ki, “Kibertəhlükəsizlik həftəsi” çərçivəsində Azercell tərəfindən uşaqlar, valideynlər və müəllimlər üçün internetdən təhlükəsiz istifadə mövzusunda təlimlər təşkil edilir. Artıq mart ayının 4- dən 7-nə kimi Şəmkirdə Azercell-in dəstəyi ilə “Azərbaycan Müəllim İnkişafı Mərkəzi” tərəfindən “İnternet təhlükəsizliyi və rəqəmsal vətəndaşlıq” mövzusunda təlim keçirilib. Daha bir təlim isə martın 11-də Gəncə şəhərində başlayıb. Martın 15-nə qədər davam edəcək təlimdə böyüklərlə yanaşı, uşaqların da həyatının ayrılmaz hissəsinə çevrilən internetdə rastlanan təhlükələr barədə məlumat verilir. Burada məktəblilərə kibertəhlükəsizlik anlayışı aşılanır, internetdən gələn təhlükənin dərəcəsi, səbəbləri araşdırılır. Uşaqlar təhlükəsiz portallarla tanış edilir, onlara təhlükəsiz axtarış saytlarından istifadə qaydaları öyrədilir.\n“Boğaziçi Ventures” vençur fondu İnnovasiyalar Agentliyində nümayəndəliyini açıb


Aleksandr Merejko: “Bakıya təzyiq göstərməyə çalışırlar, amma…” | Hokm.Az\nAleksandr Merejko: “Bakıya təzyiq göstərməyə çalışırlar, amma…”\n14 Sentyabr 2020 - 12:55 74\nSentyabr-dekabr ayları müddətində BMT-nin 75-ci Baş Assambleyası keçiriləcək. Bu il koronavirus infeksiyasının yayılması fonunda tətbiq olunan məhdudiyyətlərlə əlaqədar olaraq ali səviyyəli tədbir video təqdimatlar formatında baş tutacaq. Ancaq arzu olunarsa, liderlər təşkilatın Mənzil-Qərargahına gedə bilərlər.\n75-ci iclasın layihə gündəliyinə Ukraynanın müvəqqəti işğal altında olan ərazilərindəki vəziyyət məsələsi daxildir. Bu qətnaməni əksər dünya ölkələri ilə yanaşı, Azərbaycan da dəstəkləyib. Ancaq Ermənistan əleyhinə səs verib.\nUkrayna Ali Radasının Xarici Siyasət Komitəsinin rəhbəri, hüquq elmləri doktoru, professor Aleksandr Merejko media.az-a verdiyi şərhdə Azərbaycanın Ukraynanın ərazi bütövlüyünü və suverenliyini BMT daxil olmaqla müxtəlif beynəlxalq platformalarda dəstəkləməsini Ukrayna dövləti və xalqı tərəfindən yüksək qiymətləndirildiyini deyib.\nHəmsöhbətimizin sözlərinə görə, Azərbaycan bu məsələdə hər zaman prinsipial mövqe tutub və bu mövqeyini də saxlayır.\n“Ukrayna da öz növbəsində hər zaman Azərbaycanın ərazi bütövlüyünü dəstəkləyir və bundan sonra da dəstəkləməyə hazırdır. Beynəlxalq arenada biz birik və diplomatik səylərimizi koordinasiya edirik.\nBMT Baş Assambleyasının Ukraynanın ərazi bütövlüyünə dair qətnaməsini dəstəkləməyin Azərbaycan üçün asan olmadığını başa düşürük. Çünki Bakının Kiyevi dəstəkləməməsi üçün Azərbaycana təzyiq göstərməyə çalışan xarici qüvvələr var. Azərbaycan hökuməti bu təzyiqlərə boyun əymir və Ukraynaya qarşı dost mövqe tutmağa davam edir. Biz bunu çox qiymətləndiririk. Biz işğal olunmuş ərazilərin tamamilə azad edilməsinin xarici siyasətdə əməkdaşlığımız və xalqlarımızın səmimi dostluğu sayəsində mümkün olacağını anlayırıq”, – deyə Aleksandr Merejko vurğulayıb.\nBütün cəbhə boyu şiddətli döyüşlər gedir – Müdafiə Nazirliyi\nAzərbaycan Prezidenti: “Bizim Ermənistan ərazisində hərbi hədəflərimiz yoxdur”\nSON DƏQİQƏ: Tərtərdə zədələnən döyüş helikopteri peşəkarlıqla öz ərazimizə endirilib\nAli Baş Komandan xalqa müraciət edir – Canlı\nAzərbaycan Ordusundan işğal altında olan ərazilərdəki mülki əhaliyə ÇAĞIRIŞ\nErmənistanın 12 ədəd “OSA” zenit-raket kompleksi məhv edilib – Müdafiə Nazirliyi\nErmənilərin yaraladığı mülki vətəndaşımızın – Fotosu\n27 Sentyabr 2020 - 15:42\n27 Sentyabr 2020 - 15:39\n27 Sentyabr 2020 - 15:28\n27 Sentyabr 2020 - 15:08\n27 Sentyabr 2020 - 15:06\n27 Sentyabr 2020 - 14:22\n27 Sentyabr 2020 - 13:36\n27 Sentyabr 2020 - 13:30\n27 Sentyabr 2020 - 13:29\n27 Sentyabr 2020 - 13:17\n27 Sentyabr 2020 - 13:13\n27 Sentyabr 2020 - 12:53


Avtomobil icarəsini necə pozmaq olar | blaggbodyshopinc.com\nAvtomobil icarəsini necə pozmaq olar\nBir avtomobil icarəsinin aşağı aylıq ödənişləri və öncəki xərcləri əvvəlcə sizi cəlb edə bilər, ancaq bu icarəyə imza atdığınızdan vəziyyətiniz dəyişə bilər. Bəlkə artıq ödəmələri ödəyə bilməzsiniz, avtomobil xarab olmuş və ya oğurlanmışdır və ya iş və ya şəxsi səbəblərə görə fərqli bir avtomobil tipinə ehtiyacınız olduğunu tapırsınız. Kirayənizi erkən pozmalı olsanız, əvvəlində gördüyünüz əmanət imkanınızı itirə bilərsiniz. Bununla yanaşı, avtomobilinizi geri vermək və erkən xitam haqqı ilə çox miqdarda pul ödəməkdən başqa bir icarənin pozulmasında da seçiminiz var.\nAvtomobil icarəyə verilməsi\nİcarə müqaviləsinin köçürmə ilə bağlı müddəalarını nəzərdən keçirin. Bir icarə köçürməsi, avtomobili istəyən və aylıq icarə ödəmələrini etmək istəyən və edə bilən birini tapmağa imkan verir.\nKirayənizi köçürə bilsəniz, aylıq ödənişlərdən erkən xitam xərclərini ödəmədən çıxa bilərsiniz. İcarəni köçürmək üçün hələ bir neçə yüz dollar ödəyəcəksiniz.\nİcarələrin təxminən 80 faizinin köçürmədən sonrakı öhdəlikləri yoxdur, amma digər 20 faizi nəqliyyat vasitəsinin uğurlu ödənişi və istismarı üçün məsuliyyət daşımağınız tələb edir. Lizinq sahəsindəki ümumi tendensiya açıq köçürmə siyasətini dəstəkləsə də, bəzi icarə agentləri və BMW və İnfiniti kimi avtomobil şirkətləri köçürmədən sonrakı öhdəliklərini saxlayır.\nİcarənizdə köçürmədən sonrakı öhdəliklər varsa, köçürmədən sonra da ödəmələr üçün çəngəldəsiniz. Bu o deməkdir ki, icarənizi alan şəxs ödənişləri etmirsə, icarə şirkəti sizin ardınca gələcək.  X Tədqiqat mənbəyi\nBəzi avtomobil şirkətləri də icarənizi verə biləcəyiniz müddətləri məhdudlaşdırırlar. Məsələn, Nissan yeddi ödəmədən az olduqda icarənizi köçürməyə icazə vermir.  X Tədqiqat mənbəyi\nKirayə şirkəti, bu haqları alıcıya ötürə bildiyiniz halda, tətbiqin ötürülməsi və işlənməsi üçün bir haqq ödəməyinizi tələb edə bilər. Məsələn, Ford Motor Kredit Şirkəti 75 dollarlıq kredit müraciəti haqqı alır.  X Tədqiqat mənbəyi\nİcarə şirkətinin razılığı olmadan heç vaxt icarə haqqını köçürməyin. Bunu etmək əhəmiyyətli cərimələrə səbəb olacaq.\nİcarə köçürmə şirkətlərini onlayn olaraq tapın. CarLeaseDepot.com, Swapalease.com və LeaseTrader.com kimi şirkətlər icarə köçürmələri sahəsində ixtisaslaşmış və icarə şirkəti ilə birbaşa işləyərək köçürmə prosesini idarə edirlər. \nBir neçə icarə köçürmə şirkətinin haqlarını və xidmətlərini müqayisə edin və müştərilərin rəylərini oxuyun. İstifadəsi seçmədən əvvəl bütün ödənişlər və prosedurların təfərrüatlarını oxuduğunuzu və başa düşdüyünüzə əmin olun.\nHər bir şirkət eyni şeyi etsə də, prosesin müxtəlif tərəfləri üçün rüsumlar fərqli ola bilər və ya bir şirkətin digərindən istifadə üsullarını seçdiyinizi görə bilərsiniz.\nİcarə köçürməsini reklam edin. Reklam haqqını ödədikdən sonra icarə köçürmə şirkəti reklamınızı onlayn bazarında yerləşdirəcəkdir.\nAraşdırma səbəbləri insanların avtomobil icarəyə götürmələri. İcarəyə götürməyin bir çox faydası var, o cümlədən daha qısa müddətə öhdəlik götürmək və ağır ödənişlərdən yayınmaq imkanı. Avtomobilinizə uyğun görünən səbəbləri tapsanız, daha yaxşı cavab üçün reklamı həmin insanlara yönəldə bilərsiniz.\nMəsələn, bəzi insanlar avtomobilləri tez-tez dəyişdirməyi və yeni şeyləri sınamağı sevirlər, buna görə də icarəyə götürülmüş avtomobiliniz xüsusilə moda və ya idman avtomobili olsa, bu cür alıcını cəlb etmək üçün reklamınızı düzəltmək istəyə bilərsiniz.\nMaraqlı tərəflər sizə elektron poçt və ya icarə köçürmə şirkətinin veb saytında hesabınız vasitəsilə cavab verəcəklər.\nMaraqlı tərəflərin sorğularına cavab verin və köçürmə şərtlərini müzakirə edin. Avtomobilin vəziyyəti, istismarı və qəza tarixinə aid məlumatları və sənədləri ən qısa müddətdə təmin edin.\nAdətən, yeni icarəçi lazımi nəqliyyat vasitələrinin müayinəsi və daşınması, habelə icarə şirkəti tərəfindən tutulan hər hansı bir transfer haqqı ödəyir.\nVəziyyətinizdən asılı olaraq, icarənizi alacaq şəxs üçün bir təşviq əlavə etmək istəyə bilərsiniz. Tipik bir təşviq, icarə alıcısı üçün aylıq ödənişləri azaltan və 500 ilə 5000 dollar arasında dəyişən bir təqaüddür.\nKirayəni başqa bir dövlətdə yaşayan birinə təhvil verərkən icarə köçürmə şirkəti nəqliyyat vasitəsinin müayinəsini və ya nəqliyyat vasitəsinin daşınmasını təşkil edə bilər.\nİcarəni köçürün. Ya icarə köçürmə şirkəti və ya ilkin lizinq şirkəti, maraqlı tərəfin icarəyə götürməyə haqqı olub olmadığını yoxlamaq üçün kredit yoxlaması edəcəkdir. Bunun üçün bir haqq ola bilər. \nAlıcı təsdiqləndikdən sonra icarə köçürmə şirkətinə bir emal haqqı ödəyəcəksiniz və icarə şirkətinə icarə məlumatını təqdim edəcəksiniz.\nKirayə təhvil vermə prosesi ümumiyyətlə bir neçə həftə çəkir. Köçürmə qaydasında olduqda, ilkin icarə şirkətindən və köçürmə şirkətindən sənədləri imzalayacaqsınız və avtomobili təhvil verəcəksiniz.\nİcarəyə götürülmüş avtomobili satın almaq\nİcarəyə götürdüyünüz nəqliyyat vasitəsini ala biləcəyinizi öyrənin. İcarələrin əksəriyyətinə "geri ödəmə" və ya "satınalma" qiyməti daxildir. Bu məbləği ödəmək sizi icarədən azad edəcək və avtomobil sahibliyini sizə ötürəcəkdir. \nSatınalma qiyməti ümumiyyətlə avtomobilin dəyərindən daha çoxdur və fərq yüz minlərlə ilə minlərlə dollar arasında dəyişə bilər. Alış seçimini seçməzdən əvvəl avtomobilinizin dəyərini öyrənmək üçün Kelley Mavi Kitabına müraciət edin.\nİcarəyə götürdüyünüz avtomobil üçün bir alıcı tapın. Əldə nağd pulu olan bir alıcı ilə müqavilə bağlaya bilsəniz, icarəyə götürdükdən dərhal sonra avtomobili sataraq ümumi itkisini azalda bilərsiniz. \nAvtomobilinizi onlayn olaraq satışa göndərin, məsələn, avtomobillər.com və ya autotrader.com. Alternativ olaraq, avtomobilinizi köhnə üsulla sata bilərsiniz. Pəncərəyə bir işarə qoyun və nəqliyyatın çox olduğu bir yerdə park halında qoyun.\nSatıcı deyil, fərdi bir alıcı axtarın. Avtomobil satıcıları topdan satış qiymətini təklif edəcəklər, çünki avtomobildə də pul qazanmaq lazımdır - bu ümumiyyətlə sizi icarədən çıxartmaq üçün kifayət etməyəcək. Xüsusi bir şəxs avtomobili özü idarə etmək istəyir və daha çox pul ödəməyə hazır ola bilər.\nPotensial alıcılarla vicdanlı olun. Maşını niyə satdığınıza ən qısa müddətdə xəbər verin - xüsusən ön ödəniş tələb olunarsa.\nİcarə alışını başa çatdırmadan əvvəl pulu alıcıdan almaq lazımdırsa, alıcı əvvəlcə ödəməyinizdən və əməliyyatı başa vurmadan daha çox pulu birbaşa icarə şirkətinizə ödəməyi daha rahat hiss edə bilər.\nVergi və ödənişləri nəzərdən keçirin. Əyalətinizdəki satış vergi qanunlarından asılı olaraq avtomobilinizi satarkən vergi ödəməli ola bilərsiniz. Başlıq köçürmə haqqı və ya qeydiyyat haqqı kimi nəzərə alınacaq digər ödənişlər də ola bilər. \nİncə çapı oxuyun. Lizinq şirkəti ilə əlaqə qurmadan əvvəl icarə müqavilənizin vaxtından əvvəl xitam verilməsi şərtləri ilə tanış olun. Unutmayın ki, bu bəndlər ümumiyyətlə maliyyə şirkətini qorumaq üçün yaradılmışdır, sizə fayda vermir. \nKirayə şirkəti ilə əlaqə saxlayın. Erkən ləğv etməyin nə qədər başa gələcəyini və hansı əlavə ödənişlərin cəlb olunduğunu dəqiqləşdirin. Bir çox şirkət, bütün qalan icarə ödənişlərini bir anda ödəməyə bərabər olan əhəmiyyətli dərəcədə erkən xitam haqqını alır. Bundan əlavə, onlar əvvəlcədən təyin edilmiş cərimə haqları və ya "yenidən işləmə" və ya "emal" üçün digər haqları həll edəcəklər.\nLizinq agentinizlə işləyin. İcarə ehtiyacının yeganə səbəbi maliyyə səbəbidirsə, icarə şirkətinizdə yoxlanıla bilən maliyyə gərginliyi olan insanlar üçün yardım proqramları ola bilər.\nBir işinizi itirmisinizsə və ya ailədə ölümlə üzləşmisinizsə, ödəmələrinizə qarşı səbir almaq mümkündür. Fərqi daha sonra düzəldəcəyiniz gözlənilir, ancaq bu vaxt sizə kömək edə bilər.\nBəzi şirkətlər icarə icarənizi "ticarətə" qoyacaqlar. Məsələn, daha bahalı bir maşın icarəyə götürsəniz və pula qənaət etmək istəsəniz, lüks sedanınızla daha ucuz qənaətcil bir avtomobildə ticarət edə bilərsiniz.  X Tədqiqat mənbəyi\nTicarət müəssisələri tez-tez əlavə haqlar ilə gəlir və ticarət adətən kredit hesabatı məqsədləri üçün icarəyə vaxtından əvvəl xitam verilməsi hesab olunur.\nLazımi haqları ödəyin və avtomobili təmiz və yaxşı vəziyyətdə satıcıya qaytarın. Bəzi lizinq şirkətləri bədən zərərləri və ya ümumi nasazlıq üçün əlavə haqları qiymətləndirəcəklər. \nAvtomobil qəzaya uğrayıbsa, əvvəlcədən icarədən necə imtina edə bilərəm? Qəza digər şəxsin günahı idi.\nDərhal sığorta şirkəti ilə danışın.\nTibbi səbəblərə görə icarədən çıxmaq məcburiyyətində qalsaydım, ittiham ediləcəkmi?\nBəli, ancaq lizinq şirkəti ilə danışıqlar aparmağa cəhd edə bilərsiniz. Şirkətlər, onlara ödəməyə davam edə bilməyəcəyinizi düşündükdə, ümumiyyətlə sizin xeyrinizə danışıqlar apara bilərsiniz.\nİlk 24 saatda icarəni necə pozursunuz?\nBu, imzaladığınız müqavilədən asılı olacaq, ancaq ilk 1-3 gün ərzində onu yazılı şəkildə pozmağa imkan verən bir bənd olacaq. Diqqətlə oxuyun. Sizin xeyrinizə deyilsə, lizinq şirkəti ilə danışıqlar aparmağa cəhd edə bilərsiniz.\nArtıq sağlamlığım səbəbindən maşın sürə bilməsəm nə edim?\nLizinq şirkəti ilə hansı müqavilə bağlaya biləcəyinizə baxın. Tamamilə intizamsız olduqları təqdirdə bir vəkillə danışa bilərsiniz, amma vəkillər əlavə bir xərc olmağa meyllidirlər. Maşını satmağa və icarəni təhvil verməyə cəhd edə bilərsiniz, ancaq yenidən lizinq şirkəti ilə bunu müzakirə etməlisiniz.\nAvtomobil sahibi olmadığım zaman avtomobil icarəsindən necə çıxa bilərəm?\nFiziki doğuş etmədiyiniz üçün geri qayıda bilərsiniz. Ancaq hər şeyi imzalamısınızsa, müvəqqəti etiketlədilər və blokun ətrafına sürdünüz, sahibisiniz; yalnız geri satmaqla dəyəri ilə borcu arasındakı fərqi ödəyə bilərsiniz.\nİcarəyə götürdüyüm maşını geri qaytardıqdan sonra geri istəsəm nə edim?\nDilerə zəng vurun və seçimlərinizin nə olduğunu soruşun. Əgər onu yenidən sizə icarəyə götürsələr, yəqin ki, alacaqlar.\nTibbi səbəblərə görə avtomobil icarəsini poza bilərəmmi?\nQısa cavab yoxdur. Reallıq budur ki, heç vaxt sağlamlığınızdan asılı olmayan bir razılaşma əldə etmisiniz, buna görə ümumiyyətlə buna görə razılığı poza bilməyəcəksiniz. Hər bir şirkətin öz istisnaları ola bilər, ancaq könüllü sahiblik üçün kredit hesabatınıza böyük bir cərimə ödəməli və ya böyük bir zərbə vurmalı olacaqsınız.\nBirgə imza edən varsa icarə üçün kim məsuliyyət daşıyır?\nSosial təminatlı olduğumu və icarə haqqını ödəyə bilməyəcəyəmsə, avtomobil icarəsini necə poza bilərəm?\nİcarəyə götürdüyüm nəqliyyat vasitəsini bir dostuma satın alsam, vergiləri ödəməkdən necə qaça bilərəm? İstəyirəm dostum başlıq köçürüldükdən sonra vergiləri ödəsin.\nYeni bir maşın necə satın alınırPis kreditiniz olduqda necə bir avtomobil almaq və ya icarəyə götürmək olarBir avtomobilə necə sahib olmaqNyu-Cersidə bir E ZPass pozuntusu ilə necə mübahisə etmək olarTərk edilmiş bir nəqliyyat vasitəsinə necə başlıq almaq olarNəqliyyat vasitəsinə necə hədiyyə etmək olarAvtomobil sahibliyini necə sübut etmək olarQanunsuz parklama barədə necə məlumat verinBir avtomobilə necə sahib olmaq olarSatış sənədini necə yazmaq olar


Aslan Aslanovun həbsi üçün ilk addım atıldı | Sizinyol.com\nAslan Aslanovun həbsi üçün ilk addım atıldı\n“Lamiyə işi” getdikcə dərinləşir. Aslan Aslanov, onun Ədliyyə Nazirliyinin İstintaq Şöbəsində müstəntiq vəzifəsində işləyən Turqay Aslanov Lamiyə Quliyeva ilə onun keçmiş nişanlısı Vüqar Əliyevin aqibətini yaşaya bilərlər. Hazırkı məqamda bu, ölkədə yaşanan manat şokunun neytrallaşdırılmasının ən ideal yolu ola bilər. Şəmkirin keçmiş icra başçısı, sonradan kənd təsərrüfatı nazirinin müavini olmuş Aslan Aslanovun istintaqa çağırılmasına da real əsaslar var. Gələn məlumatlar bunu deməyə əsas verir.\nLamiyəni buraxdılar, Turqay Aslanovu tutdular!\nFevralın 20-də, Lamiyə Quliyeva Bakı Apelyasiya Məhkəməsində azad edildikdən bir neçə saat sonra Aslan Aslanovun oğlu Turqay Aslanov Bakıda saxlanıb. Oğul Aslanovu gecə saat 1 radələrində Bakı Şəhər Baş Polis İdarəsinin Dövlət Yol Polisi İdarəsinin əməkdaşları Nəsimi rayonu ərazisində kobud qayda pozuntusu törədərkən saxlayıblar. 300 min dollar qiyməti olan “Bentley” markalı maşının sükanı arxasında sərxoş olan T.Aslanov özünü itirmədən əlini telefona atıb. Lakin ona adamları narahat etməməyi məsləhət biliblər. AzNews-a daxil olan məlumata görə, Az 10 DO 007 dövlət nömrə nişanlı avtomobilin sərxoş sürücüsünün sənədləri yoxlanıb. Məlum olub ki, müstəntiq vəzifəsi daşıyan T.Aslanovun nəqliyyat vasitəsinə aid sənədləri qaydasında deyil. Buna görə də T.Aslanovu maşından düşürüblər, avtomobilini 3-cü mikrorayonda yerləşən cərimə meydançasına aparıblar. Həmin avtomobil 2008-2013-cü illərdə Turqay Aslanovun adına olub. 2013-cü ildə isə Valeh Ramazan oğlu Allahverdiyevə etibarnamə verilib. Amma faktiki olaraq nəqliyyat vasitəsi daim Turqay Aslanov tərəfindən idarə olunub. Müstəntiqin idarə etdiyi ağ rəngli “Bentley” Bakıda barmaqla sayılacaq qədər məhdud saydadır. Bunu şərtləndirən nəqliyyat vasitəsinin bahalığıdır. Ən əsası isə prezidentin məmurlara xəbərdarlığından sonra bir çoxları qiyməti bir neçə yüz min manatı aşan nəqliyyat vasitələrindən daha ucuz markalı maşınlara mindilər. Lakin Aslanovun oğlu prezidentin iradından sonra da 2008-ci ildən sürdüyü maşını dəyişməyib…\nHakimiyyətdəki mənbə “Yeni Müsavat”a deyib ki, Aslanovların həbsi həftə içi baş tuta bilər. Artıq onlara qarşı ittiham da hazırdır. L.Quliyevanın mətbuatdakı çıxışları ifadə şəklinə salınması kifayətdir ki, Aslanovlar saxlanılsın.\nQeyd edək ki, “Lamiyə işi” yenicə ölkə mediasının gündəminə gəldiyi günlərdə A.Aslanovun şəhərin mərkəzindəki “milyonçular məhləsin”dəki villasında axtarış aparılması xəbəri yayıldı. Bu günədək xəbər təkzib olunmayıb. Üstəlik Aslan Aslanovun ölkədən çıxışına da qeyri-rəsmi qadağa haqda məlumat da var. Əgər Aslanov ölkədən çıxmaq istəsə, onu sərhəddən geri qaytaracaqlar.\nArtıq Lamiyə Quliyeva azaddır. 12 illik həbs həyatında başına gələnləri də hər kəsə danışır. “Yeni Müsavat”a müsahibəsində də bunu deyib. Qeyd edib ki, sosial şəbəkələr vasitəsi ilə üzləşdikləri haqda maraqlanan hər kəsi məlumatlandıracaq:\n– Öz internet səhifəm olacaq. Facebook profili açıb mənə azadlığa çıxmaq üçün kömək etmiş insanlarla əlaqə yaradacağam. Başıma gələnləri yazacağam.\n– 2003-cü ildən başlayacaqsız? – Bəli. Həmin gün orada nə baş verib, yazacağam. Biz həmin gün üçlükdə görüşmüşdük. Ruslan elədiyini etiraf etdi, Vüqarla sözləri düşdü. Öldürdük.\n– Ruslanı kim vurmuşdu? – Mən bu barədə danışmaq istəmirəm.\n– İlk iki zərbəni siz vurmuşduz? – Hə, mən vurmuşdum. Namusuma toxunmuşdu, mən də vurmuşdum. Allah Vüqara da kömək olsun, tezliklə azad edilsin. Mən ifadəmi vermişəm. Ona görə də uzun-uzadı danışmaq istəmirəm. Olan olub, keçən keçib. İstədiyim odur ki, Vüqar da tezliklə azadlığa qovuşsun. Ailəsi var, cavandır.\n– Vüqarla görüşə gedəcəksiz? – İnşallah azad olunar, gedib bir dəfə görüşərəm. Onun artıq ailəsi var. O, özünə başqa bir həyat, mən da ayrı həyat seçmişəm. Ona azadlıq arzulayıram. Onun valideynləri də mənim anam kimi 12 ildir ki, əzab-əziyyətin içindədir. Bir ölüm işinə görə bizə həddən artıq ağır cəza veriblər. Həmin qətl namus məsələsinə görə olub. İnanıram ki, Vüqar üçün də ədalətli bir qərar olacaq. Mən 12 ildən sonra nəhayət ki, siz mətbuat nümayəndələrinin, ölkə rəhbərliyinin, baş prokuror Zakir Qaralovun sayəsində ədalətli qərarla azad edildim. Vüqar üçün də belə bir qərar inşallah olacaq. Mən buna inanıram. Lazım olan ifadəni aidiyyatı orqanlara vermişəm.\n– Bu yaxınlarda verdiyiniz ifadədən söhbət gedir? – Bu yaxında prokuror mənim işimi araşdıranda ifadəmi vermişəm. İnanıram ki, Vüqar üçün də yaxşı olacaq.\n– Hüquq müdafiəçisi kimi fəaliyyətə başlayacağınız haqda da məlumatlar var…\n– Belə bir fikrim yoxdur. Məni verilişlərə çağırırlar. İradə İsaq var, o, məni ATV-yə çağırdı. İmtina etdim. Mirşahinlə danışmaqdan da imtina etmişəm. Mən ədalətli, düzgün olanı yazan jurnalistlərin qarşısında baş əyirəm. Doğrunu yalan kimi təqdim etmək istəyənlərlə sadəcə danışmaq istəmirəm. Düşmənliyəm, bunu başa düşürəm ki, mənə qarşı hər vasitəyə əl atırlar.\n– Düşmənliyəm dediniz. Təhlükəsizliyinizin təmin olunması ilə bağlı hüquq mühafizə orqanlarına müraciət etmisinizmi və ya edəcəksinizmi?\n– Mənim başıma hər hansı bir iş gəlsə bunun birbaşa məsuliyyəti Aslan Aslanovun, onun oğlu Turqay Aslanovun, qardaşı Elbrus Aslanovun üzərindədir. Aslanovun mənə qarşı etdikləri hər kəsə bəllidir, ifadələrimdə də bunu demişəm. Mən ölkə başçısına, baş prokurora müraciət edirəm ki, özümün və ailəmin təhlükəsizliyinin təmini üçün göstəriş versinlər. Bu adamlardan hər bir şey gözləmək olar. 12 il ərzində başımıza olmazın müsibətlər açıblar. Aslanov 12 il ərzində mənə cinayət işlərini bir-birinin ardınca açdırıb, mənə qarşı saysız-hesabsız təxribatlara cəhdlər olub. 12 ilin 6 ilini mən karslarda keçirmişəm. Bəlkə də o, məni sərbəst buraxıb azad edilməyimi gözləsəydi, bu gün bu cür vəziyyət yaranmazdı. Əgər mənim başıma bir iş gəlsə, hamı bunu məhkəməsiz-sübutsuz Aslanovun törətdiyini deyəcək. Onun oğlu Ədliyyə Nazirliyinin müstəntiqidir. Mənə qarşı 2-ci cinayət işinin başlanmasında birbaşa onun rolu var.\n– Nə etmişdi? – 2-ci dəfə mənə iş verilsin deyə adi bir məsələni qabardıb işimin üstünə iş gəlməsinə nail oldu. Aslan Aslanov bizə ən müxtəlif yollarla xəbər çatdırırdı ki, o qızın ölümünü istəmirəm. Onu orada çürüdəcəyəm. Yəni cəzamı sonsuza qədər artıracaqdı. “Jenkalon” üstü açıq qəbiristanlıqdır. Orada diri ikən öləcəkdim. Məqsədi bu idi. Mətbuat barəmdə yazmasaydı, qərar verən insanlar bu məsələyə diqqət etməsəydi, yəqin ki, Aslanov istəyinə nail olacaqdı. Allaha şükür ki, yaxşı insanların sayəsində bu belə olmadı. Oğlu Ədliyyə Nazirliyində oturub Penitensiar Xidmətdəki dost-tanışına əmr verəcəkdi, onlar da evimi yıxa-yıxa gedəcəkdilər. Mən həqiqəti yazan hər bir jurnalistə təşəkkür edirəm.\n– Artıq azadlıqdasınız. Uşağın atası Elnur adlı məhkumdur?\n– Odur. Amma Elnur düzünü demir. Bizə şərait yaradıblar, görüşmüşük.\n– Pul qarşılığında? – Onları razı salmışdıq. Elnurun danışığı başdan ayağa səhvdir. Onu öyrədiblər. Özlərini qorumaq üçün onu səhv danışmağa məcbur edirlər. Camaat 5-10 min manat pul verib süni mayalanmaya gedir, amma övladı olmur. Bakı İstintaq Təcridxanasında bu necə ola bilər? Ora klinikadır? Mən süni mayalanma həkimi də deyiləm! Mən Elnurun danışığına qulaq asdım və sadəcə güldüm.\n– Oğlunuz böyüyür. O sizə gec-tez “atam kimdir” sualını verəcək. Nə deyəcəksiz? – Səhv danışan ata mənim uşağıma lazım deyil.\n– Elnur həbsdədir. Bunu nəzərə almırsız?\n– Alıram, amma səhv danışdığına görə mən onu qəbul etmirəm.\n– Uşağın adı ilə bağlı mətbuata açıqlamanız olub. Demisiniz ki, uşağın adını rəsmiləşdirməyə sizə imkan verilməyib. Niyə?\n– Uşaq həbsxanada dünyaya gəldi. Adını soruşdular. Dedim ki, uşağın adı Mədət olacaq. Familiyam Quliyevadır, adını da Mədət qoyduğumu dedim. Dedilər ki, olmaz. Mən də uşağın həbsxanada olduğunu əsas gətirib adının məhz Mədət yazılmasını tələb elədim. İmkan vermədilər. Onların sayəsində uşağım həbsxanada dünyaya gəlib, məni azad olunmağa qoymayıblar. Məni onlar həbsxanada ana olmağa məcbur etdilər. Azad olunmağımın qarşısını almasaydılar, mən həbsxanada ana olmazdım. Narazılıq yarandı, uşağa metrika vermədilər. Məni oradan çıxarmağa heç kimin gücü çatmırdı. Aslanın gücü qarşısında mənim oradan çıxmağım mümkünsüz görünürdü. Aslan söz işlətmişdi ki, mən ölsəm, yerdən qalxan Aslanlar o qızı orada çürüdəcək. Körpəm öz anasının əlindən tutub o bataqlıqdan, həbsxanadan azadlığa çıxardı. Mənə həbsdə uşağımın adını metrikaya yazmağa qoymadılar. O uşaq məni azadlığa çıxarıb. Adını Uğur yazdırdım. O, Aslanı yerində oturdub məni azadlığa çıxardı.\n– Siz azad edilən gün Aslan Aslanovun oğlunu saxlayıblar. Bu təsadüfdür yoxsa ilahi ədalətdir? – İnternetdə oxumuşam. O da qardaşının yolunu gedir. Ruslan Şəmkirdə polis, prokuror saymırdı. Maşınla haradan gəldi vururdu, keçirdi. Qız, gəlin bilmirdi, küçənin altını-üstünə çevirirdi. Camaat onun qorxusundan evinin qabağında yarım saat oturub təmiz hava ala bilmirdi. Vaxtilə Şəmkir Ruslanın qabağında dayana bilmirdi, indi də Turqayın qabağında Bakı dayana bilmir. Aslan Aslanovun əlindən Şəmkirdə kimsə obyekt aça bilmirdi. O dəqiqə haqq qoyurdu. O, Bakıya gedəndən camaat ağ günə çıxıb. Camaatdan aldığı pullardan oğlunun altına 300 minlik maşın alıb. Onu saxlamalıdırlar da, tutmalıdırlar da. İçkili maşın sürübsə, başqa necə olmalıdır? Allah böyükdür, axır ki, haqq-ədalət yerini tapır və tapacaq.\n– Məhbəsdə sizə qarşı təxribatlar baş tutduğunu ananız deyib. Nə edirdilər? – Məni elə şeylərin üstündə karsa salırdılar ki, başqa məhbuslara həmin hərəkətlərə görə söz belə demirdilər. Aslan, onun oğlu, qohumları mənə orada zülm verdiriblər. Adam nə qədər buz kimi karserə salınar, təhqir edilər? O qədər zülm edirdilər ki, özümü doğrayırdım. Cəzamı 17 il, ardınca da, 20 il elətdirdi. Oturub fikirləşdim ki, dözüb ayaqda qalacağam. Nəyəsə görə qalıb mübarizə aparmalıyam. Ana oldum ki, mübarizəmdə yanımda arxa-dayağım olsun. Məni həyata bağlayan bir övladım olsun. Buna görə ana oldum. O, mənə güc verdi. Məni heç kim qınamasın. Qınayanlar mənim yerimə özlərini qoysunlar, bir anlıq gözləri önünə yaşadıqlarımı gətirsinlər. 20 il həbs cəzası altında yatmışam. 20 il! Mən ölməmək üçün bu addımı atmışam. Bu mənim üçün çıxış yolu, həyata bağlanmaq stimulu oldu.\n– Siz həbsdə olarkən Penitensiar Xidmət məlumat yaymışdı ki, dünyaya övlad gətirəcəyiniz məlum olandan sonra sizə xüsusi qayğı və diqqət göstərilib. Bu xüsusi qayğı və diqqət nədə ifadə olunurdu?\n– Ana və uşaq otağına köçürmüşdülər. Məni tibb məntəqəsinə köçürməli idilər. Həkim nəzarəti altında qalmalı idim. Ana və uşaq otağında yatmağa normal şərait yox idi. Xahiş edirdim ki, mənə yatmağa normal şərait yaradın. Hər gün Penitensiar Xidmətdən gəlib sorğu-suala tuturdular. Anam 102-yə də zəng edib demişdi. Bundan sonra Penitensiar Xidmətdən Elşən müəllim gəldi, ona da mənə yatmağa şərait yaradılmadığını dedim. Xeyri olmadı. Etmirdilər. Etiraz edirdim, əhəmiyyət vermirdilər. 8 aylıq hamilə ola-ola məni karsa salıb 4 sutka orada saxladılar. 3 gün ac-susuz qaldım orada. Bu idi onların mənə qayğısı, diqqəti?! Sağ olsun Nərgiz xanım, o rəisə dedi ki, məni Müalicə Müəssisəsinə köçürmək lazımdır. Bundan sonra məni ora köçürdülər. 1 ay normal yaşayıb uşağı Bakıxanovdakı xəstəxanada dünyaya gətirdim.\n– Sizə normal qida verirdilər?\n– Məhkuma nə verəcəklər? Noxud supu, perlova, borş verirdilər.\n– Xörəklər ətli olurdu?\n– Hə. Toyuq əti verirdilər.\n– Ora gələn hüquq müdafiəçilərinə fikirlərinizi çatdıra bilirdiz? – Orada yaşayan insan hüquq müdafiəçisinə nə deyə bilər axı?\n– Nə baş verərdi? – Gəlirdilər, sözümüzü deyirdik. Amma nə faydası vardı ki? Guya sözümüzü gedib kimə lazımdır deyirdilər? Dəfələrlə mənə qarşı baş verənləri demişəm. Xeyri olmayıb. Mən azad edilməyimdə az da olsa rolu olan hər kəsə təşəkkür edirəm. Prezidentə, baş prokuror Zakir Qaralova, onun müavini Namiq Əsgərova təşəkkür edirəm. Mən Aslan Aslanovu Allaha tapşırmışam. O, mənim ailəmə verdiyi zülmlərə görə gec-tez ədalətli məhkəmənin qabağında dayanacaq.\n– Siz üzləşdiklərinizlə bağlı ifadə verəcəksiniz? – Verəcəyəm. O, etdiklərinə görə mütləq cavab verməlidir. O, vəzifəsindən, pulundan, əlaqələrindən istifadə edərək bizə etdiyi zülmlərə qarşı cavab verməlidir.\n/E.MƏMMƏDƏLİYEV, “Yeni Müsavat”/\nP.S Yazıda adı hallanan hər kəsi dinləməyə, mövqeyini dərc etməyə hazırıq. (Bugun)\nÖlkə "Aslan addım Aslanovun atıldı həbsi ilk üçün Şərh yazın


Fələstində “Əl-Fətih”lə “Həmas” razılığa gəldi - 2018-ci ildə olacaq...\nFələstində siyasi partiyalar 2018-ci ildə ümumi seçkilər keçirmək üçün razılığa gəliblər.\nMetbuat.az-ın məlumatına görə, razılıq, “Əl-Fətih” və “Həmas” arasında uzun müddətdir davam edən gərginliyin sona çatması baxımından vacibdir.\n“Əl-Fətih” və “Həmas” da daxil olmaqla 13 siyasi partiyanın nümayəndələri Misirin paytaxtı Qahirədə məsələ ilə bağlı 2 gün bağlı qapılar arxasında müzakirə aparıblar. Müzakirələrdən sonra ortaq açıqlamada bildirilib ki, seçkilərin gələn il keçirilməsi ilə bağlı razılıq əldə olunub. Bu səbəbdən, Fələstin Seçki Kabinetindən hazırlıqlara başlanması istənilib. Seçki tarixini Fələstin Muxtariyyətinin və “Əl-Fətih”in lideri Mahmud Abbas təyin edəcək.\nQeyd edək ki, “Həmas” ötən ay 2007-ci ildən bəri nəzarət etdikləri Qəzza Zolağının nəzarətinin Misirlə aralarındakı Refah Sərhəd keçid məntəqəsi ilə birgə Fələstin Muxtariyyətinin rəhbərliyinə verəcəklərini açıqlamışdı. 2006-cı ildən bəri Fələstin Muxtariyyətinin nəzarətində olan ərazilərdə heç bir seçki keçirilməyib. “Həmas” seçkiləri qazanmışdı, “Əl-Fətih” isə seçkinin nəticələrini tanımırdı.\nFələstin Muxtariyyətinin lideri Mahmud Abbas “Həmas”ın silahsız olmağını istəyib, partiya və hərbi qanadı isə hələ ki, bunu, qəbul etməyib. İsrail isə bildirib ki, “Həmas” silahı təhvil vermədən hökumətə daxil olarsa, Fələstin hökuməti ilə danışıqlar aparmayacaq. İsraildən əlavə, ABŞ və Avropa Birliyi də “Həmas”ı terror təşkilatı kimi görür.\nDigər tərəfdən, Fələstin Muxtariyyəti ABŞ-la bütün əlaqələri dayandırdığını və Vaşinqtondakı ofisi bağladıqlarını açıqlayıb. Mahmud Abbasın sözçüsü Nabil Əbu Rudayna bildirib ki, ABŞ onlara qarşı qəbul edilməyəcək tədbirlər görür. ABŞ dövlət katibi Reks Tillerson ötən həftə açıqlamasında bildirib ki, Fələstinin Vaşinqtondakı ofisinin səlahiyyətliləri Amerika qaydalarına əməl etməyərək, İsrailin törətdiyi cinayəti araşdırmaq üçün Beynəlxalq Cəza Məhkəməsinə müraciət ediblər. O, bununla da ofisin fəaliyyətini dayandıra biləcəkləri mesajını verib.\nABŞ qanunlarına görə, ofisdəkilərin iş icazəsi 6 aydan bir yenilənir. ABŞ Dövlət Departamentinin sözçüsü Hezer Nauert isə bildirib ki, ofisin açıq qalmağını istəyirlər, bu səbəbdən Fələstin rəhbərliyi ilə danışıqlar davam edir.\nAvstraliyadakı miqrantların düşərgəsi dağıdılacaq - FOTOLAR\nFələstin Əl-Fətih Həmas Mahmud Abbas İsrail ABŞ\nAzərbaycanlı müğənni Gürcüstanda dəhşətli qəzaya düşdü - FOTOLAR\nQəzzada İsrail hərbçiləri ilə fələstinlilər arasında toqquşma baş verib


Şəhid ailələrinin təminatına dəstək üçün yaradılmış "Yaşat" Fondunun bank rekvizitləri.\nXaricdə yaşayan aztəminatlı azərbaycanlılara sosial yardımın göstərilməsi qaydalarına dair.\nDubayda Gencede həlak olan mülki şəxslərin xatirəsi yad edilib.\n"Azerbaycan Respublikasi Xarici Isler Nazirliyinin beyanati"\nXocalı Soyqırımının 28-ci ildönümü Dubayda qeyd olundu\nFuad Muradov Dubayda yaşayan azərbaycanlılarla görüşdü\nDubayda Azərbaycan Milli Mətbəx günü\n“Son İclas” bədii-sənədli filmin nümayişi\nBirləşmiş Ərəb Əmirliklərinin Dubay şəhərində “Birlik qaçışı”(“Unity Run”) adlı xeyriyyə marafonu\nDubay şəhərində Azərbaycanın görkəmli şairi İmadəddin Nəsiminin 650 illik yubileyinə həsr edilmiş tədbir keçirilib.\n2018-ci il üzrə yerli istehsalçıların rekvizitləri və istehsal etdikləri məhsulların kataloqu\n28 May Respublika Günü münasibətilə Bürc Xəlifə göydələninin üzərində Azərbaycan Respublikasının dövlət bayrağı əks olunmuşdur.\nستعقد "قمة الصقور" في جمهورية أذربيجان خلال الفترة ما بين 24-26 أبريل 2019م\nDubayda Xocalı soyqırımının 27-ci ildönümü ilə əlaqədar anım mərasimi təşkil olunub.\n14-cü Beynəlxalq Müdafiə Sərgisi – “IDEX - 2019”\nBaş konsul Cavidan Hüseynov Banqladeş Xalq Respublikasının Dubay şəhərindəki yeni baş konsulu ilə görüşüb.\nBaş konsul Cavidan Hüseynov Birləşmiş Ərəb Əmirliklərinin Xarici İşlər və Beynəlxalq Əməkdaşlıq Nazirliyinin Dubay Ofisinin baş direktoru Əbdürrəhman Ğanim Əl-Muteyva ilə görüşüb.\nBaş konsul Cavidan Hüseynov Dubay Bələdiyyəsinin baş direktoru Davud Əl-Haciri ilə görüşüb.\nBaş Konsulluğun 10-25 yanvar 2019-cu il tarixləri arasında arasında konsulluq və viza xidmətləri ilə bağlı müraciətləri qəbul etməsinin imkan xaricində olduğunu bildirir.\nBaş konsul Cavidan Hüseynov Dubay Əmirliyinin Məskunlaşma və Əcnəbilərin İşləri üzrə Baş İdarəsinin Baş direktoru general-mayor Məhəmməd Əhməd Əl-Mərri ilə görüşüb.\nAzərbaycan Respublikasının Dubay şəhərindəki Baş Konsulluğu tərəfindən Azərbaycan xalqının ümummilli lideri Heydər Əliyevin vəfatının 15-ci ildönümünə həsr olunmuş anım tədbiri keçirilmişdir\nBaş konsul Cavidan Hüseynov “The Diplomat Business Club” və “Diplomat Magazine” tərəfindən təşkil edilmiş tədbirdə iştirak edib.\n“Azərbaycan Milli Mətbəxi Günü” adlı tədbir Dubay şəhərində keçirildi\nAzərbaycan Respublikasının Baş konsulu cənab Cavidan Hüseynov BƏƏ-nin ən nüfuzlu və geniş oxucu kütləsinə malik ingilis dilli nəşrlərindən olan “Gulf News” qəzetinin redaktor müavini Əşfəq Əhmədi Baş Konsulluqda qəbul etmişdir.\n“Bakı... Sehirli təbiət və yaşıl dağlar” adlı Azərbaycanın təbiəti və görməli yerlərinə həsr olunmuş məqalə dərc edilmişdir.\n13 may 2018-ci il tarixində Azərbaycan Respublikasının Dubaydakı Baş Konsulluğunun təşəbbüsü ilə Azərbaycan Xalq Cümhuriyyətinin 100 illik yubileyinə həsr olunmuş tədbir keçirilmişdir.\n9 aprel 2018-ci il tarixində Birləşmiş Ərəb Əmirliklərinin Dubay şəhərində Beynəlxalq Daşınmaz Əmlak Sərgisi təşkil edilmişdir.\nBaş konsul Cavidan Hüseynov Dubay Polisinin Baş komandanı general-mayor Abdullah Xəlifə Əl-Mərri ilə görüş keçirmişdir.\nAZƏRBAYCAN RESPUBLİKASI PREZIDENTİ SEÇKİLƏRİ 2018\nAzərbaycanın Dubaydakı baş konsulu Pərviz İsmayılzadə Dubay Əmirliyinin Məskunlaşma və Əcnəbilərin İşləri üzrə Baş İdarəsinin baş direktoru general-mayor Məhəmməd Əhməd Əl Mərri ilə görüş keçirib.\nAzərbaycan Respublikasının və müvafiq xarici ölkələrin diplomatik və ya xidməti (və ya rəsmi/xüsusi) pasportlara malik olan vətəndaşlar üçün vizasız gediş-gəliş rejimi tətbiq edilən ölkələrin yenilənmiş siyahısı.


Şimali Kıbrıs Türk Cümhuriyyətinin banisi Rauf Dənkdaş vəfatının 7-ci ildönümündə yad edilir | TRT Azerbaycan\nŞimali Kıbrıs Türk Cümhuriyyətinin banisi Rauf Dənkdaş vəfatının 7-ci ildönümündə yad edilir\nPrezident Rəcəb Tayyib Ərdoğan Şimali Kıbrıs Türk Cümhuriyyətinin qurucu prezidenti, Kıbrıs davasının lideri Rauf Dənkdaşı ölümünün ildönümündə yad etdi.\nŞimali Kıbrıs Türk Cümhuriyyətinin banisi Rauf Dənkdaş vəfatının 7-ci ildönümündə yad edilir.\nPrezident Rəcəb Tayyib Ərdoğan Şimali Kıbrıs Türk Cümhuriyyətinin qurucu prezidenti, Kıbrıs davasının lideri Rauf Dənkdaşı yad etdi.\nƏrdoğan sosial şəbəkə “Twitter”da etdiyi paylaşmada Şimali Kıbrıs Türk Cümhuriyyətinin qurucu prezidenti, Kıbrıs davasının lideri Rauf Dənkdaşı vəfatının 7-ci ildönümündə hörmət və rəhmətlə yad edirəm” ifadələrini işlətdi.\nŞimali Kıbrıs Türk Cümhuriyyətinin qurucusu Rauf Dənkdaş vəfatının 7-ci ildönümündə yad edilir.\nKıbrıs Türk xalqının azadlıq mübarizəsində əhəmiyyətli yer tutan prezident Rauf Dənkdaş vəfatının 7-ci ilində unudulmadı.\nKıbrısın Baf bölgəsində 27 yanvar 1924-cü ildə anadan olan Dənkdaş iptidai təhsil üçün 1930-cu ildə İstanbula göndərilib. Daha sonra Kıbrısa qayıdan Rauf Dənkdaş 1941-ci ildə Lefkoşa ingilis məktəbundan məzun olub. Kıbrıs Türk xalqının azadlıq mübarizəsinin lideri Dr. Fazil Küçükün “Xalqın səsi” qəzetində yazılar yazmağa başlayıb. Bir müddət Qazimağusada tərcüməçi, məhkəmələrdə məmurluq və İngilis məktəbində müəllim işləyən Rauf Dənkdaş 1944-cü ildə hüquq təhsili üçün Lincoln’s İnndə təhsil almaq üçün İngiltərəyə gedib. 1947-ci ildə Adaya qayıdıb, vəkil və prokuror olaraq işləyən Dənkdaş 1956-cı ildə baş prokuror vəzifəsinə təyin olunub.\n1949-cu ildə Aydın Dənkdaşla evlənən Dənkdaş 1955-ci ildə adanı Yunanıstanın tərkibinə qatma ideyası olan Enosislə mübarizədə və EOKA terror təşkilatı qarşısında Kıbrıs Türklərinin müqavimətini istiqamətləndirmişdir.\nRauf Dənkdaş 1 avqust 1958-ci ildə Türk Müqavimət Təşkilatını (TMT) qurub və rumların Türk kəndlərinə hücumuna etiraz edib.\nHəmin il Türk Camaat Məclisilə İcra Komitəsi Sədrliyinə seçilib. 16 avqust 1960-cı ildə 650 nəfərlik Türk alayı Magosa limanına addım atıb. 1963-cü il hadisələrindən sonra Dənkdaş görüşlər keçirmək məqsədilə paytaxt Ankaraya gəlib. Sonra isə bir qayıqla Kıbrısa gedib və Türk müqavimətini təşkilatlandırmağa başlayıb.\n1964-cü ildə London Konfransından sonra Rum icmasının ilk lideri Makarios tərəfindən arzuolunmaz adam elan edilib və 1967-ci ildə Adaya gizli şəkildə girərkən saxlanılıb. Ciddi təşəbbüslər nəticəsində Türkiyəyə geri qaytarılıb. 1968-ci ildə Adaya girməsinə dair qadağan qərarı ləğv olunduqda Kıbrısa qayıdıb.\nKıbrıs məsələsinin həlli üçün 1968-ci ildə ilk müzakirələri başladan Dənkdaş sabiq Rum liderlər Spiros Kiprianu, Yorqos Vasiliu, Qlafkos Klerides və Tasos Papadopulos ilə illərlə müzakirə etmişdir.\n1970-ci ildə keçirilən seçkilərdə Türk Camaat Məclisi sədrliyinə seçilən Rauf Dənkdaş siyasət həyatına daxil olub. 1973-cü ilədək Kıbrıs prezidentinin köməkçisi və Kıbrıs Türk İdarəsinin sədri vəzifələrində işləyən Dənkdaş 13 fevral 1975-ci ildə Kıbrıs Türk Federal Dövlətinin elan edilməsindən sonra dövlət və məclis sədrliyi vəzifəsini öhdələnib.\nDənkdaş konstitusiya əsasları istiqamətində 1976-cı ildə keçirilən seçkilərdə prezident olub və 1981-ci il seçkilərində ikinci dəfə hakimiyyətə gəlib.15 noyabr 1983-cü ildə Şimali Kıbrıs Türk Cümhuriyyətinin elan edilməsindən sonra qurucu prezident vəzifəsini öhdələnən Rauf Dənkdaş 1990 və 1995-ci illərdə keçirilən seçkilərdə də ikinci üçüncü dəfə prezident seçilib.\nRauf Dənkdaş 13 yanvar 2012-ci ildə 88 yaşında vəfat etmişdir.\nEtiketlәr: Rauf Dənkdaş , Rum icması , Türk xalqı , Şimali Kıbrıs Türk Cümhuriyyəti\n9 İyun 2019-cu il tarixində Torontoda 28 May Respublika gününə həsr edilmiş tədbir keçirilib.\nBakı ilə Şarm-əl-Şeyx arasında birbaşa uçuşlar\nBakı ilə Şarm-əl-Şeyx arasında birbaşa uçuşlar həyata keçiriləcək.


Kulis.az fotoqraf Sitarə İbrahimova ilə müsahibəni təqdim edir.\n- Sitarə xanım, layihələrinizin ideyasını özünüz düşünürsünüz, yoxsa kimsə sifariş edir?\n- Yox, özüm düşünürəm. Özümə nə maraqlıdırsa, onu seçirəm. Məsələn, qadınların hüquqları mənə maraqlıdır. “Qırmızı xaç” üçün Qarabağ haqqında layihə etdim. İtkin düşən insanların şəxsi əşyalarını çəkdim. Sonra Ağdama, Tərtərə getdim, orada çəkilişlər etdim. Qarabağ veteranlarını çəkdim.\n- Bir public-art layihəniz var idi: orada cütlüklərin şəklini çəkmişdiniz. Bu adamları nəyə əsasən seçmişdiniz?\n- Heç nəyə. Sadəcə bulvarda çadır qurmuşduq, kim şəkil çəkdirmək istəyirdi, gəlirdi.\n- Bu layihənin ideyası nə idi?\n- Fuad Axundovun “Köhnə bakılılar” seriyasından şəkillərinə baxmışdım. Köhnə ailə şəkilləri var idi. Mən də istədim oxşar layihə edim: Dövrümün insanlarının xarici siması.\n- Psixoloq ixtisası qazandıqdan sonra bir də fotoqraflıq oxumusunuz...\n- Milan Kunderanın “Varolmanın dözülməz yüngüllüyü” kitabında qızlardan biri fotoqrafdır, o yadımda qalmışdı. Sonra eyniadlı ekranizasiyaya baxdım. Orada məşhur çex fotoqrafı Yozef Koudelkanın fotolarından istifadə olunmuşdu. Filmə baxandan sonra Praqaya getmək qərarına gəldim. Praqanın ən güclü fotoqrafiya məktəblərindən birinə qəbul olundum və oxumağa başladım.\n- Çox sərgilərdə iştirak etmisiniz. Ümumiyyətlə, sərgilərdə hansısa siyasi konyuktura ilə rastlaşmısınız?\n- Yox, elə bir layihə olmayıb ki, deyim senzuraya məruz qalıb. Qarabağ haqqında layihəm Venesiyada göstərildi. Sonra “Erkən nikah” layihəsi, “Abortlar haqqında”, başqa bir çox layihələr yerli və xarici sərgilərdə nümayiş olunub. Belə bir şey sezməmişəm.\n- Bizim fotoqrafların arasında janra görə təbəqələşmə varmı?\n- Əslində olmalıdır. Amma bizdə faşion çəkən, sənədli də çəkir, sosial da, portret də! Yəni, nəyə tələbat varsa, onu da işləyirlər. Amma bu, düz deyil. Özünü sınaya, eksperiment edə bilərsən, ancaq bütün janrlarda peşəkar olmaq mümkün deyil axı...\n- Fotoqraflar bəlkə də sənətkarlar arasında qlamur dünyaya ən yaxın olanıdır. Sizdə necədir?\n- Düzünə qalsa, qlamur anlayışı məni qıcıqlandırır. Amma istəsən də, istəməsən də olduğun mühit belədir. Bir yerdə əylənməli, eyni klublara getməli, eyni qonaqlıqlarda iştirak etməli olursan. Məncə bu, yaradıcı tərz deyil, yaradıcı adam individual olmalıdır.\n- Sitarə xanım, qazancınız hardandır?\n- (Əlini yelləyir) Heç soruşmayın. Heç yerdən! Qrand layihələrin hesabına qazana bilirəm, ya da sifarişlər alıram. Bəzən də jurnallar üçün çəkirəm. Düzdü, bu ürəyimcə deyil, çünki nə və necə çəkəcəyimi jurnal diktə edir... Yalnız sifarişlərdən qazanmaq olur. Dayanıqlı işlədiyimiz, maaş aldığımız yer yoxdur. Elə fotoqrafiya jurnalı, saytlar filan da yoxdur ki, orada sosial-sənədli layihələri təqdim edəsən.\n- Çəkilişdə ən çətin olanı nədir?\n- İnsanları çəkməyə razı salmaq... Çox vaxt soruşurlar ki, bu çəkilişin onlara nə xeyri var?\n- Çalışıram başa salım ki, konkret sənə xeyri olmasa da, insanların fikrini dəyişməyə vasitə ola bilər.\n- Bəs hansısa işinizin konkret olaraq kiməsə köməyi dəyibmi? Praktik olaraq...\n- Yox. Bu, mənim üçün ağrılı mövzudur. Bir veteranı çəkirdim. Həyat yoldaşı, üç qızı balaca bir otaqda yaşayırdı. Şəraitləri çox ağır idi. Bu fotonu böyük bir sərgidə nümayiş etdirdilər. Amma gözlədiyim reaksiya olmadı. İnsanlar, sadəcə yaxınlaşır, şərab içə-içə baxır, amma narahat olmurlar... Onlar buna sadəcə sənət əsəri kimi baxırlar. Sanki divarda asılan şəkil dekorun bir hissəsidir, orada təsvir olunan insanı görmürlər...\n- Belə şeylər sizdə işinizlə bağlı şübhə yaradır?\n- Şübhə yaratmır, motivasiya itir. Özümü ikiüzlü hiss edirəm. Sanki mən bunu öz yüksəlişim üçün etmişəm. Bu şəkillərin hesabına hansı yerəsə gəlirəm, amma əslində heç nə həll olunmur. Bunlar məni ruhdan salır. Uzun müddət çəkmək istəmirəm. Mənə elə gəlir ki, çəkdiklərimin bir kəsə xeyri yoxdur, kimisə gerçəkdən maraqlandırmır.\n- Sadə insanlar sərgiyə gəlirmi?\n- Bəlkə sərginin onların yanına aparasınız?\n- Bulvardakı publik-art layihəsi bunun üçün idi. Amma bilirsiniz, o qədər çətinliklər çıxır ki. Bakıda gəlib istənilən yerdə sərgi keçirə bilməzsən. İcazə almaq lazımdır. O da ki, çox vaxt kimsə tapşırmasa alınmır.\nİnsanlar da çox şeyə hazır deyil. Məsələn, gənc cütlüyün şəklini çəkmişəm, valideyn gəlib ki, bu fotoları tez götürün, biabır olmuşuq, indi gərək oğlan qızla evlənə... Belə-belə absurd şeylər...\n- Foto çəkiliş edərkən, insanların şəxsi, məhrəm ərazisinə daxil olursunuz. İşinizdə qəbul olunmuş hansısa etik çərçivələr varmı?\n- Ruhi xəstəxanada çəkiliş edirdim. Qadınlar, kişilər olan hissədə normal çəkilişlər etdim. Amma qocaları çəkə bilmədim. Pis oldum. Bilirdim ki, çəksəm şəkillər onluğa vuracaq, əla alınacaq, amma heç nə çəkə bilmədim. Bilmirəm nə etikdir, nə yox... Bilə-bilə ki, belə çəkiliş uğurlu nəticəyə ən qısa yoldur, çəkə bilmirsən... Onda mənə elə gəldi ki, çəkəndə onların vəziyyətindən sui-istifadə edirəm. Bəlkə də istifadə etmək lazımdır ki, insanlar görsün...\n- Yəqin fotoqraflar arasında da belə populist mövzular var ki, sentimentallıqla, melodramatikliklə tamaşaçının qəlbinə qısa yol tapır. Məsələn, uşaqlar, qocalar, müharibə...\n- Bu mövzuları işləyən fotoqraflara necə baxırsınız? Ümumiyyətlə, peşəkar üçün populist mövzu deyə bir şey varmı?\n- Bilirsiniz, haqlısız, bu mövzular daha yaxşı işləyir. Amma məncə, bizim tamaşaçı uzun yola hazır deyil. Başqa tərəfdən göstərsək, o, ola bilsin anlamayacaq. Ona görə düşünürəm ki, bizim tamaşaçıya təsir etmək üçün fotonu birbaşa göstərsək yaxşıdır.\n- Şəkillərdəki müəyyən simvolik məqamları qabaqcadan qurursunuz?\n- Yox, təsadüfən alınır. Əvvəldən düşünmürəm, amma təsadüfən görəndə mütləq çəkirəm. Məsələn, azyaşlı gəlini uşaq oyuncaqlarının yanında görsəm, mütləq onu orada çəkəcəm. Bəlkə kimsə mizan qurur, amma mən yox.\n- Adətən, fotoaparat çətin vəziyyətdə olan, sosial problemlərin içində əziyyət çəkənə tuşlanır. Niyə baxılanlar sosial cəhətdən aşağı təbəqənin, baxanlarsa yüksək təbəqənin adamları olur?\n- Bilmirəm. Mənim məqsədim o olub ki, bunlara onları göstərim.\n- Bəs aşağı təbəqəyə yüksək təbəqənin fotolarını göstərmək necə?\n- Bu nəyə lazımdır? Onları qıcıqlandırmaq üçün? Burada nə məqsəd olacaq? Birincidə bəlkə onlara bir kömək etmək olar, amma siz deyəndə nə məqsəd olacaq?\n- Amma siz bayaq dediniz ki, belə bir kömək də olmur onsuz da...\n- Bayaq sərginin açılış günündən danışırdım. Bəlkə sonra baxanlardan kimsə təsirlənir, müəyyən şəkildə kömək edir? Qaçqınları çəkmişdim, şəkilləri paylaşıb post yazmışdım, ehtiyacı olanlara geyim və ərzaq yardımı edənlər oldu. İndi insanlar başqaları haqda yox, daha çox özü haqda düşünür. İnanıram ki, bu zamanla dəyişər.\n- Faşion fotolar, qlamur jurnallar üçün çəkilən əyləncəvari fotoları bədii fotodan necə fərqləndirirsiniz?\n- Yalnız şəklin ötürdüyü mesaja görə. Ola bilər ki, sən faşion şəkil çəkəsən, amma onu elə işləyəsən ki, orada müharibəni ifadə edəsən.\n- Bəs sənətin məqsədini nədə görürsünüz?\n- Kimsə fotoya baxır, estetik zövq alır, kimsə baxır, məlumat alır, kimsə baxır təsirlənir, kömək etmək istəyir...\n- Bir layihəyə nə qədər vaxt sərf edirsiniz? Çəkiliş, post-prodakşn dövrü hamısı birgə...\n- Müxtəlif olur. Məsələn, abortlarla bağlı layihəni altı aya işlədim. Məndə belə bir məlumat var idi ki, 12 həftəyə qədər həkimlər uşağın cinsini deyə bilməzlər. Amma bizdə məhz cinsinə görə edilən abortlar çoxdur. Bunu çəkib göstərmək istəyirəm. Təbii ki, nə həkim, nə də aborta gələn qadın bunu çəkib göstərməyimi istəmir. Bu layihəni işləyirəm, amma faktla bağlı heç nə çəkə bilmirəm. Belə problemlərlə vaxt uzanır.\n- Layihəyə insanları razılaşdırmaq üçün yalan danışdığınız olurmu?\n- Bəzən məqsədimi gizlətməli oluram. Azyaşlı nikahı çəkirəmsə, onlara deyə bilmərəm ki, siz düzgün etmirsiniz, mən bunu çəkib göstərəcəm? Onlara başqa bir şey deyirəm.\n- Görüb, amma çəkə bilmədiyiniz, sarsıldığınız kadr olubmu?\n- Bayaq dedim. Ruhi xəstəxanada olub... Bir də heyvanlara qarşı zorakılığı çəkə bilmirəm. Necə gözləyə bilərəm ki, kimsə küçə itlərini öldürsün, mən də çəkim? Mən bunu edə bilmərəm.\n- Onda siz müharibədən fotolar çəkə bilməzsiniz?\n- Müharibə gedəndə yəqin ki, yox. Emosional cəhətdən zəifəm.\n- İxtisasca psixoloq olmağınızın sizə faydası dəyibmi?\n- Ola bilər, insana yanaşmaqda hə... Çox vaxt hiss edirəm ki, onlara psixoloq kimi kömək etmək lazım da deyil. Tutalım, qadın abort etmək istəyir, amma bunu tək özü yox, bütün ailəsi istəyir.\n- Fotoqraf kimi kumirləriniz varmı?\n- Stenli Qrinin, Antuan Daqatanın işlərini çox bəyənirəm.\n- Bizdən kimləri yaxşı fotoqraf hesab edirsiniz?\n- Sənan Ələsgərov, Təhminə Əliyeva, İlkin Hüseynov, Rəna Əfəndi...\n- Müxtəlif saytlarda xəbərlər, müsahibələr fotolarla təqdim olunur. Bir peşəkar kimi bəyəndiyiniz, xəbərə, hadisəyə bədii yanaşması ilə fərqlənən şəkillər görürsünüzmü?\n- Bloqlarda, səhifələrdə olur. Xəbər saytlarındakı fotolar sovet qəzetlərini xatırladır. Bəzən fotonun başlıqla əlaqəsi olmur. Xarici xəbər saytlarında, hətta Rusiyada xəbər saytlarında fotolar maraqlı olur. Bizdə bu işi yola verirlər, ciddi yanaşmırlar, heç ciddi iş kimi qiymətləndirmirlər də. Mənə belə təklif gəlsə və yaradıcı azadlıq versələr, pulsuz belə işləyərdim. İnanmıram ki, kiməsə bu, lazımdır. Xəbər saytlarının buna marağı yoxdur. Tutalım, biri özünü körpüdən atmaq istəyir, telefonla çəkilən fotosu qoyulur, bütün saytlar yayır. Kimsə onu xəstəxanada, evində gedib çəkmir. Obyektə individual yanaşmaq istəmirlər. Ona görə, mənə və mənim kimilərinə ehtiyac yoxdur.\nQeyd: Fotoqrafın işləri ilə http://sitaraibrahimova.com saytından tanış ola bilərsiniz.\n9896 dəfə oxunub